Budu dan Ikan Masin Penyebab Kanser Usus

Beberapa bulan kebelakangan ini, saya telah diberi amanah untuk membuat kajian mengenai pemakanan individu dan kaitannya dengan risiko kanser. Selama hampir 5 bulan berulang-alik ke sebuah hospital universiti, bertemu dengan pesakit yang mempunyai ketumbuhan usus besar dan pesakit kanser daripada pelbagai latar belakang dan peringkat umur, banyak benda yang diri ini pelajari.

Ada kisah yang menggembirakan, ada yang memberi pengajaran malah ada juga kisah yang mendukakan. Namun pada coretan kali ini, jari jemari ini lebih senang menari-nari di papan kekunci mencurhat kisah seorang pesakit lelaki berusia lingkungan 50-an yang baru didiagnos dengan kanser usus besar atau nama perubatannya kanser kolorektal.

Artikel Berkaitan: Simptom Kanser Usus dan Rawatan

Untuk pengetahuan, menurut laporan Registri Kanser Kebangsaan Malaysia (MNCR) 2012-2016 kanser kolorektal ini menduduki tangga kedua tertinggi di Malaysia selepas kanser payudara. Dan lebih mengejutkan, kanser kolorektal ini paling kerap berlaku di kalangan lelaki berbanding wanita dan 70% pesakit yang datang berjumpa doktor telah berada pada kanser tahap akhir (tahap 3 &4).

Menurut kajian, kadar kelangsungan hidup 5 tahun (5-years survival rate) bagi mereka yang berada pada tahap 3 adalah 5 daripada 10 orang mempunyai kebarangkalian masih hidup dalam masa 5 tahun selepas diagnosis. Manakala bagi mereka d tahap 4, hanya 1.5 orang sahaja mempunyai kebarangkalian meneruskan kehidupan dalam masa 5 tahun.

Kisah Budu dan Kanser Usus

Berbalik kepada kisah pesakit lelaki tersebut atau lebih mesra disapa pakcik Man (bukan nama sebenar), beliau telah disahkan doktor berada pada tahap 3 kanser kolorektal. Hati mana yang tidak luluh apabila mengetahui perkhabaran ini terutamaya si isteri yang sentiasa disamping suami, setia menjaga makan minum dan memastikan yang terbaik untuk sang suami.

Perkhabaran ini agak mengejutkan seisi keluarga terutama pakcik Man sendiri kerana beliau tidak mempunyai sebarang masalah kesihatan sebelum ini sehinggalah dua bulan yang lepas. Beliau telah mengalami perubahan yang drastik pada tabiat pembuangan air besar seperti cirit/sembelit, keletihan dan juga penurunan berat badan sepanjang dua bulan tersebut.

Kebanyakkan kanser kolorektal hanya dapat dikesan pada tahap akhir kerana tidak ramai yang membuat saringan awal kanser kolorektal  dek kesedaran terhadap kanser ini masih rendah dan kebanyakkan tidak menunjukkan simptom-simptom awal..

Sebagai seorang ahli kesihatan yang berlatarbelakang diet dan pemakanan, sudah tentu soal corak pemakanan dan gaya hidup pesakit perlu diselidiki dengan lebih mendalam untuk mengenal pasti punca berkait dengan kanser kolorektal ini. Sambal ditemani isteri disebelah, pakcik Man mula bercerita tabiat pemakanan harian beliau, hampir sama seperti kebiasaan orang lain.

Namun ditengah-tengah cerita si isteri mencelah, “Ha satu lagi doktor (panggilan biasa oleh pesakit dan keluarga pesakit apabila bertemu sesiapa berkot putih di hospital), pakcik ni wajib ada budu atau sambal belacan dengan ikan masin setiap kali makan baru ada selera katanya. Kalau sehari saya tak sediakan, memang tak jamah la  nasi dan lauk tu. Dari muda pakcik macam tu, masakan pun kena cukup masin mengikut lidahnya, dah terbiasa”.

Selepas mendengar penyataan itu saya memandang wajah pakcik Man pula, jelas beliau mengangguk-anggukan kepalanya menandakan benar kata-kata isterinya itu. Teringat pula saya akan beberapa kajian mengenai garam atau nama lainnya sodium dengan risiko kanser kolorektal.

Pengambilan garam/sodium yang berlebihan atau berterusan boleh meningkatkan risiko terkena kanser kolorektal. Perlu diketahui garam bukan hanya didapati secara bentuk kasarnya, tetapi garam turut terdapat dalam ikan masin, makanan daging terproses seperti hotdog, burger,nugget, salami etc, makanan yang dihasilkan melalui fermentasi seperti budu, kicap, cencalok dan buah atau sayur berjeruk.

Kajian daripada World Cancer Research Fund (WCRF) mendapati terdapat bukti kukuh bahawa daging terproses meningkatkan risiko mendapat kanser kolorekal manakala makanan yang telah diawet dengan garam meningkatkan risiko terkena kanser perut dan ikan masin mempunyai kaitan yang kuat dengan peningkatan risiko kanser nasofaringeal jika dimakan secara berlebihan atau berterusan.

Tips mengurangkan pengambilan sodium :

Menggantikan penggunaan garam, perasa, MSG, perencah dengan rempah, bawang, kunyit, cili, halia, perahan jus limau dan bahan perasa asli lain dalam masakan.Pastikan diet harian adalah seimbang iaitu dengan mengambil makanan daripada kumpulan makanan yang terdapat di dalam piramid makanan, Elakkan memilih bahan mentah yang diawet seperti ikan kering/masin, udang kering, cili/sayur jeruk dan makanan bertin.Membaca label pada maklumat pemakanan di bungkusan dan senarai ramuan sebagai panduan sebelum membelinya. Pilih makanan daripada kategori rendah sodium, tanpa garam tambahan atau yang terbaik bebas sodium.Membuat sendiri nuget/sosej/burger menggunakan bahan segar adalah lebih menyihatkan dan disarankan menambah serat seperti sayur kedalamnya.Elakkan makan makanan luar atau memesan makanan segera. Jika perlu makan di luar, elakkan menambah sos atau kicap tambahan dan tidak perlu menghirup kuah atau sup sehingga licin.

Setelah selesai bercerita, pakcik Man dipanggil untuk membuat pemeriksaan selanjutnya oleh staf jururawat. Sempat saya menitipkan doa buat beliau agar diberi kesembuhan dan dipermudahkan urusan pakcik Man dan keluarganya. Satu perkara yang saya tertarik mengenai kisah pakcik Man daripada banyak-banyak pesakit saya jumpa adalah sikap positif yang ditonjolkan pasangan suami isteri ini dalam menghadapi ujian ini.

Si isteri kelihatan bersemangat untuk mengetahui apa yang beliau boleh lakukan dalam membantu sang suami untuk memenangi pertarungan melawan kanser.

Manakala sang suami juga tidak berputus asa untuk terus berjuang agar kembali sihat. Berat mata memandang, berat lagi bahu memikul. Sebagai kata sokongan, pandanglah ujian dengan hikmah tanda Allah sayang. Semoga Allah SWT memberikan ganjaran yang selayaknya kepada mereka yang berjiwa kental menghadapi ujian dengan sabar dan redha.

Colorectal cancer | WCRF International. (2021, April 29). WCRF International. Processed meat, salted fish and cancer risk | WCRF International. (2021, May 4). WCRF International. Yoo, J. Y., Cho, H. J., Moon, S., Choi, J., Lee, S., Ahn, C., Yoo, K.-Y., Kim, I., Ko, K.-P., Lee, J. E., & Park, S. K. (2020). Pickled Vegetable and Salted Fish Intake and the Risk of Gastric Cancer: Two Prospective Cohort Studies and a Meta-Analysis. Cancers, 12(4), 996. Nurasyikin. (2015, November 10). Diet Dan Hipertensi – Sodium – PENDIDIKAN PESAKIT. PENDIDIKAN PESAKIT.


‘Cybertroopers’ dan implikasinya

Apakah itu cybertroopers? Artikel ini akan membincangkan definisi cybertroopers, kerja mereka dan kesannya dalam masyarakat.

‘Cybertroopers’ menurut Cambridge Analytica adalah penggunaan data besar untuk menggodam masyarakat, mengedarkan maklumat yang salah atau maklumat yang berat sebelah, sehingga mampu memanipulasi pengundian dan keputusan pilihan raya sesebuah negara.

Istilah ‘Cybertroopers’ atau tentera siber dikatakan berasal dari Malaysia dimana kini semakin meluas digunakan serata dunia. Tentera siber merujuk kepada aktivis yang dibayar bagi memfokus dan menyebarkan propaganda politik di internet atau atas talian, terutama di pelantar media sosial.

Mereka ditafsirkan ancaman besar. Ini adalah kerana mereka mempunyai misi yang jelas iaitu mencemarkan imej, Mereka terdiri daripada blogger, tweeter, atau peserta yang memberi komen dan respons terhadap siaran dalam talian. Komen dan respon ini cenderung menyesatkan pembaca dalam talian. Dan ia pasti akhirnya akan memberikan kesan serius kepada keamanan dan kesejahteraan sesuatu negara.

Terkini, akhbar melaporkan, keupayaan tentera siber ini dalam melakukan kawalan kerosakan secara dalam talian adalah bukti kesedaran bahawa propaganda manipulatif sesebuah negara kejam yang membuat ancaman tersebut telus di mata dunia.

Oleh yang demikian, pelbagai usaha disarankan juga dilakukan dalam menanganinya perbuatan tersebut agar tentera siber ini tidak dapat meneruskan kekejaman dan kejahatan perang yang dilakukan oleh mereka. Kebenaran dan keadilan wajar dikembalikan.

Tentera siber dipercayai sengaja menyamar sebagai anggota kumpulan sasaran yang menghantar komen bagi memancing dan menimbulkan kebencian. Ia bermula dengan menyinggung perasaan pihak yang membaca. Komen tentera siber ini yang bermain dengan sentimen popular berjaya menyebabkan individu yang berurusan dengan pendapat umum saling memusuhi.

Jika diselidik, tentera siber mempunyai profil palsu di media sosial dan sehingga kini, masih tiada kepastian dalam tindakan terhadap laporan yang dibuat kepada pelantar media sosial. Tambahan pula, dikatakan undang-undang dan peraturan untuk menangani perilaku dalam talian seperti itu tidak digubal secara pantas.

Tentera siber dikatakan mempunyai kemampuan dengan kapasiti sederhana namun mempunyai strategi yang konsisten yang dianggotai kakitangan sepenuh masa yang bekerja sepanjang tahun untuk mengawal ruang maklumat.

Mereka dipercayai mampu memanipulasi media sosial dengan beberapa pasukan yang melakukan operasi pengaruh melibatkan negara luar. Mereka mempunyai pelbagai perwatakan dan mengujikaji dengan pelbagai alatan dan strategi dalam mencapai misi.

Antaranya adalah akaun manusia dan akaun bot palsu. Akaun bot palsu mampu meniru tingkah laku manusia dalam talian dan ia adalah automatik. Strategi ini dikatakan telah digunakan oleh agensi kerajaan, ahli politik dan parti politik, kontraktor swasta, komuniti masyarakat, warga negara dan pengaruhnya.

Tentera siber menggerakkan pelbagai akaun media sosial yang digunakan untuk menyebarkan propaganda dan memberikan tekanan melalui serangan atau gangguan peribadi. Mereka terus menggunakan media sosial untuk menyebarkan propaganda politik, mencemarkan ekosistem maklumat digital dan menekan kebebasan bersuara dan kebebasan akhbar. Tambahan pula, aktiviti sebegini dikatakan telah menjadi professional dan profession dengan adanya penawaran perkhidmatan penyahmaklumat untuk disewa.

Jika diamati, perlakuan tentera siber ini adalah berkaitan etika. Etika media harus menjadi sebahagian kempen di peringkat sekolah supaya generasi masa depan sedar bahawa tingkah laku seperti itu tidak dapat diterima. Selain itu, tindakan yang wajar perlu diambil oleh kementerian dan agensi kerajaan dalam meningkatkan usaha selain mengurai apa yang harus dan tidak sepatutnya dilakukan susulan tentera siber yang bersembunyi di sebalik profail akaun palsu.

Pasti ada yang mengetahui siapa mereka, dari mana mereka beropeasi, siapa yang membiayai operasi meraka dan berapa banyak mereka dibayar. Tambahan pula, ada pendapat mengatakan, tentera siber dapat menguntungkan pemerintah yang memanfaatkan kemampuan anonim untuk meminimumkan risiko terlibat dalam perdebatan dalam talian.

Azlan Rumadi. (2021, May 16). The cybertrooper, apakah itu cybertrooper dan siapakah mereka? Retrieved May 16, 2021Bernama. (2021, May 15). Malaysians must help counter Israeli propaganda online, says Zuraida. Retrieved May 16, 2021Farid Wahab. (2019, November 2). Cybertroopers and rudeness taint online space. Retrieved May 16, 2021G. PRAKASH. (2021, January 14). Report: Malaysian cybertrooper teams employ full-time staff, used by politicians and businesses alike. Retrieved May 16, 2021 – Malay MailHopkins, J. (2014). Cybertroopers and tea parties: government use of the Internet in Malaysia. Asian Journal of Communication, 24(1), 5–24. Johns, A., & Cheong, N. (2019).  Feeling the Chill: Bersih 2.0 , State Censorship, and “Networked Affect” on Malaysian Social Media 2012–2018 . Social Media + Society, 5(2), 205630511882180.


10 Makanan Untuk Menjadikan anda Awet Muda

Apakah jenis makanan yang boleh membantu mengekalkan diri awet muda? Artikel ini akan membincangkan beberapa makanan yang anda boleh amalkan bagi mengekalkan wajah yang awet muda.

Ramai yang khuatir akan proses penuaan yang sering dikaitkan dengan pertambahan usia. Bagi individu yang sentiasa mementingkan penambila mereka, sudah pasti mereka mahu mengelakkan proses penuaan dan kekal awet muda. Namun apa yang dimaksudkan dengan penuaan? Penuaan atau bahasa ringkasnya adalah proses menjadi tua dan proses ini pasti dilalui oleh setiap orang seiring dengan pertambahan usia. Namun begitu, proses ini dapat dicegah atau diperlahankan melalui beberapa Langkah. Antaranya adalah dengan mengmbil makanan yang dapat mengekalkan awet muda.

Pertambahan usiaTidak memakai krim pelindung matahariTerdedah di bawah sinaran matahari terlalu lamaTerdedah dengan pencemaran dan toksinMerokokDiet yang tidak seimbangPengambilan alkohol dan kafein berlebihanTekanan yang tidak terkawanTidur yang tidak mencukupi

Kedutan dan garis halus pada kulitHiperpigmentasiBintik-bintik hitamKulit kering dan merekahKehilangan rambutKulit yang tidak tegang

10 Makanan untuk Kekal Awet Muda

Apakah makanan yang boleh mencegah proses penuaan dan mengekalkan awet muda? Senarai di bawah menjelaskan jenis-jenis makanan yang dapat mencegah proses penuaan.

Nama tempeh sudah tidak asing lagi dalam kalangan masyarakat melayu di negara kita. tempeh merupakan sejenis makanan yang berasaskan kacang soya dan kaya dengan sumber protein. Kajian terhadap haiwan telah menunjukkan bahawa tempeh memberikan kesan anti penuaan dengan meningkatkan kesihatan kulit dan tulang. Tempeh juga mempunyai sifat yang sama seperti terapi hormon di samping merupakan sumber isoflavones yang baik di mana ianya menggantikan estrogen di dalam badan.

Bagi penggemar drama korea, anda pasti sudah terbiasa dengan istilah kimchi bukan? Kimchi merupakan sejenis makanan tradisional masyarakat korea yang diperbuat daripada kobis yang dijeruk. Pengambilan kimchi mampu memberi kebaikan terhadap kesihatan seperti mencegah kanser, meningkatkan sistem imunisasi dan mencegah penuaan. Kandungan ekstrak metanolik di dalam kimchi mempunyai sifat anti penuaan terhadap tekanan oksida.

3. Minyak zaitun extra virgin

Kebaikan minyak zaitun tidak dapat disangkal lagi. Ianya merupakan sejenis minyak yang memepunyai kandungan lemak baik dan memberi kesan baik terhadap kesihatan. Minyak zaitun terbukti dapat mencegah kulit dari kerosakkan yang disebabkan oleh matahari kerana ianya mempunyai kandungan anti oksida. Minyak zaitun dikategorikan di sebagai lemak kategori MUFA di mana kajian telah membuktikan bahawa pengambilan MUFA dapat meningkatkan keelastikan kulit.

Teh hijau merupakan minuman yang agak popular di kalangan masyarakat Jepun. Salah satu komponen yang berkhasiat di dalam teh hijau adalah polifenol di mana ianya dapat mencegah penuaan kerana ianya mempunya sifat anti oksida dan anti radang yang dapat merawat kerosakkan UV. Satu kajian dijalankan untuk mengkaji kesan krim dan supplement teh hijau keatas wanita yang mempunyai masalah kerosakkan kulit yang disebabkan oleh matahari. Kajian mendapati bahawa ianya dapat meningkat keelastikan kulit peserta kajian tersebut.

Bagi penggemar coklat, tahukah anda coklat gelap dapat mencegah penuaan? Hal ini kerana kandungan flavanol yang terdapat padanya. Flavanol dapat meningkatkan pengaliran darah ke kawasan kulit dan melindungi kulit dari kesan kerossakan yang disebabkan oleh matahari.

Sebelum ini kita sering mendengan bahawa lobak merah bagus untuk kesihatan mata bukan? selain menjaga kesihatan mata, lobak merah juga bertindak sebagai makanan anti penuaan. Lobak merah mengandungi beta karotin sejenis karotenoid yang mempunyai provitamin A ataupun dikenali sebagai retinol. Kajian yang dijalankan menunujukkan bahawa pengambilan beta karotin memperbaiki kedutan di wajah dan meningkatkan keelastikan kulit.

Artikel Berkaitan: Khasiat Lobak merah

7. Flaxseed (biji rumi)

Flaxseed adalah sejenis makanan yang kaya dengan sumber omega 3 di mana omega 3 mempunyai sifat anti radang. Satu kajian telah dijalankan di mana pesertanya diminta untuk mengambil flaxseed selama 12 minggu. Hasil kajian mendapati bahawa pengambilan flaxseed selama 12 minggu dapat mengurangkan kemerahan pada kulit, meningkatkan hidrasi kulit, mengurangkan kehilangan air dari kulit, mengurangkan kekasaran dan pengelupasan pada kulit.

Buah betik bukanlah sesuati yang asing di Malaysia malah buah ini senang ditanam dan didapati di negara ini. Buah betik merupakan sejenis buah yang kaya dengan kandungan vitamin seperti vitamin C dan A, mineral dan komponen anti oksida. Selain itu, enzim papain di dalam buah betik mempunyai sifat anti penuaan di mana ianya dapat membuang sel-sel kulit mati.

Walnut adalah sejenis kekacang yang mempunyai sumber lemak yang baik iaitu omega 3. Seperti yang pernah dijelaskan di atas, omega tiga mempunyai sifat anti inflamasi kerana kandungan antioksidanya yang tinggi. Antara kebaikan walnut adalah dapat menguatkan membran sel kulit dan melindungi dari kerosakkan matahari.

Ubi keledek adalah sejenis ubi yang berwarna oren pada bahagian isinya. Ini menunjukkan bahawa ubi ini mempunyai kandungan beta karotin yang tinggi sama seperti yang terkandung di dalam lobak merah. Beta karotin apabila di dalam badan akan ditukarkan kepada vitamin A di mana vitamin A dapat menyebabkan proses penjanaan kulit baru dan meningkatkan keelastikan kulit.

Konklusinya, terdapat pelbagai jenis makanan yang dapat mencegah penuaan dan mengekalkan awet muda. Pengambilan sayur-sayuran hijau dan buah-buahan yang kaya dengan vitamin dan mineral di dalam diet seharian dapat membantu mencegah proses penuaan.

Artikel Berkaitan: Khasiat Ubi Keledek

Tips Pemakanan yang lain

Blumberg, Perri. “30 Anti-Aging Foods for Women That’ll Keep You Feeling Young.” Redbook, 18 Oct. 2018, Bowe, W. P., & Pugliese, S. (2014). Cosmetic benefits of natural ingredients. Journal of drugs in dermatology: JDD, 13(9), 1021–27.Chiu, A. E., Chan, J. L., Kern, D. G., Kohler, S., Rehmus, W. E., & Kimball, A. B. (2005). Double-blinded, placebo-controlled trial of green tea extracts in the clinical and histologic appearance of photoaging skin. Dermatologic surgery: official publication for American Society for Dermatologic Surgery [et al.], 31(7 Pt 2), 855–860. Cho S. (2014). The Role of Functional Foods in Cutaneous Anti-aging. Journal of lifestyle medicine, 4(1), 8–16. Das, G., Paramithiotis, S., Sundaram Sivamaruthi, B., Wijaya, C. H., Suharta, S., Sanlier, N., Shin, H. S., & Patra, J. K. (2020). Traditional fermented foods with anti-aging effect: A concentric review. Food research international (Ottawa, Ont.), 134, 109269.De Spirt, S., Stahl, W., Tronnier, H., Sies, H., Bejot, M., Maurette, J. M., & Heinrich, U. (2009). Intervention with flaxseed and borage oil supplements modulates skin condition in women. The British journal of nutrition, 101(3), 440–445. Nagata, C., Nakamura, K., Wada, K., Oba, S., Hayashi, M., Takeda, N., & Yasuda, K. (2010). Association of dietary fat, vegetables and antioxidant micronutrients with skin ageing in Japanese women. The British journal of nutrition, 103(10), 1493–1498. Rhone, Nathalie M. “10 Anti-Aging Foods to Support Your 40s-and-Beyond Body.” Healthline, 5 May 2018, Spritzler, Franziska. “11 Foods That Can Help You Look Younger.” Healthline, 24 Apr. 2016,


10 Khasiat Air Barli Yang Anda Perlu Tahu

Air barli adalah minuman yang bagus untuk kesihatan. Artikel ini akan membincangkan mengenai komponen-komponen penting di dalam air barli dan khasiat air barli kepada kesihatan.

Air barli adalah sejenis minuman yang boleh dihasilkan dengan merebus bijirin barli sehingga masak atau seterusnya dikisar untuk dijadikan air minuman yang berwarna sedikit putih. Barli atau nama saintifiknya Hordeum vulgare adalah sejenis bijirin yang telah menjadi makanan untuk masyarakat dahulu sejak berzaman lamanya. Sehingga kini, bijirin barli telah dilaporkan antara bijirin yang terbanyak dihasilkan di seluruh dunia.  Bijirin barli ini boleh digunakan untuk menghasilkan air barli samada disediakan dalam bentuk minuman panas atau minuman sejuk. Air barli ini bukan sahaja boleh melegakan rasa haus, bahkan ia juga mengandungi pelbagai nutrien yang boleh memberi kebaikan kepada kesihatan.

Tidak dinafikan, air barli juga mempunyai nutrisi yang baik. Memandangkan air barli dihasilkan menggunakan bijirin  barli, kandungan nutrisinya adalah berdasarkan kandungan nutrisi di dalam bijirin barli itu sendiri. Di bawah ini menunjukkan kandungan nutrisi yang ada di dalam 100g bijirin barli yang telah dimasak.

Kalori: 123kcalKarbohidra: 28.2gProtein: 2.3gLemak: 0.4gVitamin A: 7IUVitamin C: 0mgVitamin K: 0.8mcgThiamin: 0.1mgRiboflavin: 0.1mgVitamin B6: 0.1mgFolate: 16mcgVitamin B12: 0mcgKalsium: 11mgZat Besi: 1.3mgMagnesium: 22mgFosforus: 54mgKalium: 93mgNatrium: 3mgZink: 0.8mgMangan: 0.3mgSelenium: 8.6mcg

Berdasarkan perkara di atas, dapat dilihat bahawa barli mengandungi kalori yang sangat tinggi iaitu kira-kira 123kcal dalam setiap 100g barli. Majoriti barli juga terdiri daripada karbohidrat. Oleh itu, ia boleh menjadi sumber tenaga yang bagus. Selain itu, barli juga mengandandungi serat, pelbagai vitamin dan mineral.

Kandungan Berkhasiat Dalam Air Barli

Air barli yang mengandungi bijirin barli mempunyai pelbagai komponen penting yang baik untuk kesihatan kita. Barli adalah sejenis bijirin penuh yang tinggi dengan serat, vitamin dan mineral. Serat yang terdapat di dalam barli adalah terdiri daripada serat larut beta-glucan yang mempunyai pelbagai kebaikan.

Kandungan beta-glucan di dalam barli juga adalah antara yang tertinggi berbanding dengan sumber makanan yang lain. Beta-glucan telah terbukti berkesan untuk menurunkan kadar kolesterol dalam darah dan juga baik untuk kesihatan jantung.

Selain itu, air barli juga mengandungi pelbagai jenis vitamin seperti vitamin A, vitamin K, folat dan vitamin B6. Di samping itu, barli juga kaya dengan mineral seperti kalsium, kalium, fosforus dan magnesium. Ia juga rendah dengan natrium.

Vitamin dan mineral ini penting untuk keseimbangan fungsi badan seperti untuk pembentukan tulang dan sistem pertahanan badan. Barli juga mengandungi antioksidan seperti asid fenolik yang boleh membantu melawan radikal bebas di dalam badan sekaligus boleh mencegah pelbagai penyakit yang disebabkan oleh oksidatif stres daripada radikal bebas

10 Khasiat air barli kepada kesihatan

Memandangkan barli mempunyai beberapa komponen yang penting untuk kesihatan, air barli sekaligus memberi khasiat kepada kesihatan kita. Berikut adalah beberapa khasiat air barli kepada kesihatan:

1. Menurunkan paras kolesterol

Antara khasiat air barli ialah ia boleh membantu menurunkan paras kolesterol dalam darah sekaligus boleh mencegah masalah kolesterol tinggi. Air barli yang diminum bersama bijirin barli dapat menurunkan kolesteral kerana kandungan beta-glucan yang ada di dalam barli yang boleh menyingkirkan kolesterol di dalam darah.

Analisis terhadap 11 kajian telah mendapati bahawa pengambilan produk barli atau beta-glucan daripada barli boleh menurunkan paras jumlah kolesterol dan kolesterol LDL (kolesterol jahat) di dalam darah.

Oleh itu, jelaslah bahawa meminum air barli bersama bijirin barli tersebut boleh meningkatkan penyingkiran kolesterol seterusnya  menurunkan paras kolesterol dalam darah.

Artikel Berkaitan: Punca Kolesterol Tinggi dan Rawatan

2. Mengawal paras gula dalam darah

Di samping itu, air barli juga juga boleh membantu mengawal paras gula dalam darah sekaligus mampu mencegah atau mengawal penyakit diabetes. Analisis ke atas 34 kajian telah mendapati bahawa beta-glucan yang ada di dalam barli boleh menurunkan paras gula dalam darah.

Terdapat juga kajian yang mendapati bahawa barli boleh menurunkan paras gula dalam darah semasa berpuasa dan bacaan paras bacaan gula semasa tiga bulan yang lepas.  Jelaslah bahawa air barli bagus untuk mengawal paras  gula dalam darah.

Walaubagaimana, air barli yang ditambah dengan gula adalah sangat tidak digalakkan untuk pesakit diabetes memandangkan gula boleh meningkatkan paras gula dalam darah dengan cepat.

Artikel Berkaitan: Simptom Kencing manis dan Rawatan

3. Mengawal tekanan darah

Air barli juga boleh membantu mengawal tekanan darah. Kandungan serat larut seperti beta-glucan yang ada di dalam barli boleh menurunkan tekanan darah menjadi normal. Kajian telah mendapati bahawa serat larut dapat menurunkan tekanan darah sistolik dan diastolik terutamanya bagi pesakit yang mempunyai masalah darah tinggi. Oleh itu, pengambilan serat larut daripada air barli boleh membantu mengawal tekanan darah.

Artikel Berkaitan: Simptom Darah Tinggi dan Rawatan

4. Mengurangkan risiko penyakit kardiovaskular

Selain itu, air barli juga boleh membantu mengurangkan risiko penyakit kardiovaskular seperti tekanan darah tinggi, strok, atau serangan sakit jantung. Hal ini kerana fungsi bijirin barli yang boleh mengawal paras gula dalam darah, menurunkan kolesterol dan mengawal tekanan darah yang boleh membawa kepada penyakit kardiovaskular.

Selain itu, kajian yang dijalankan juga mendapati bahawa pengambilan beta-glucan daripada barli boleh meningkatkan bakteria baik di dalam badan sekaligus boleh menghalang penyakit jantung koronari.

5. Baik untuk sistem penghadaman

Selain itu, air barli yang diminum bersama bijirin barli juga baik untuk sistem penghadaman sekaligus boleh mengelakkan masalah seperti sembelit. Hal ini kerana bijirin barli mempunyai kandungan serat yang tinggi yang boleh melancarkan sistem penghadaman.

6. Membantu menurunkan berat badan

Air barli bersama bijirinnya juga sesuai diminum untuk orang yang sedang ingin menurunkan berat berat badan. Kandungan serat yang ada di dalam barli boleh memberi rasa kenyang apabila dimakan dan juga boleh memberikan rasa kenyang berpanjangan. Oleh itu, dengan meminum air barli bersama bijirinnya, ia boleh membantu seseorang daripada mengambil makanan secara berlebihan yang boleh membawa kepada peningkatan berat badan.

Selain itu, air barli bersama bijirinnya juga mempunyai fungsi prebiotik yang seterusnya boleh meningkatkan jumlah probiotik atau bakteria baik di dalam usus. Peningkatan bakteria baik di dalam usus manusia boleh memberi pelbagai kebaikan kepada badan seperti membantu sistem penghadaman badan berfungsi dengan baik, mengelakkan masalah senak perut selepas makan dan juga boleh membantu penyerapan mineral di dalam badan.

8. Menyokong sistem pertahanan badan

Air barli juga mempunyai pelbagai vitamin dan mineral yang boleh membantu menyokong sistem pertahanan badan.  Di samping itu, fungsi prebiotik daripada bijirin barli juga boleh meningkatkan sistem pertahanan badan manusia sekaligus boleh membantu badan melawan penyakit.

9. Berpotensi mencegah kanser

Selain itu, air barli bersama bijirin barli juga berpotensi untuk mencegah kanser seperti kanser usus besar. Hal ini kerana fungsi barli yang boleh mengurangkan radikal bebas sekaligus mencegah kerosakan sel yang boleh membawa kepada penyakit kanser.

Di samping itu, proses fermentasi serat daripada bijirin barli juga boleh menghalang pertumbuhan sel kanser sekaligus menghalang terjadinya kanser di dalam usus besar.

Artikel Berkaitan: Simptom Kanser Usus dan Rawatan

10. Mencegah jangkitan salur kencing

Akhir sekali, air barli juga bagus untuk mencegah jangkitan salur kencing. Sifatnya yang diuretik boleh menyebabkan seseorang kerap kencing sekaligus membantu menyingkirkan toksin daripada badan dan juga menghalang pertumbuhan bakteria yang boleh menyebabkan jangkitan terutamanya di saluran kencing.

Di samping itu, oleh kerana air barli boleh menyebabkan diuretik (kerap kencing), ia juga boleh membantu mencegah masalah pembentukan batu karang.

Kesimpulannya, dapat dilihat bahawa air barli mempunyai pelbagai komponen penting seperti serat, vitamin dan mineral yang boleh memberi manfaat kesihatan kepada tubuh badan kita. Air barli berperanan penting untuk kesihatan tubuh badan seperti mengawal paras gula dan tekanan darah, menyingkirkan kolesterol, membantu menurunkan berat badan, bagus untuk kesihatan kardiovaskular dan sistem penghadaman. Ia juga berpotensi untuk mencegah kanser dan masalah jangkitan salur kencing.

Oleh itu, untuk mendapatkan khasiat ini, anda bolehlah meminum air barli. Namun begitu, adalah diingatkan untuk tidak menambah gula atau meletak gula terlalu banyak di dalam air barli kerana gula yang berlebihan juga boleh memberi kesan buruk kepada kesihatan. Akhir sekali, diharapkan artikel ini dapat memberi manfaat kepada pembaca mengenai khasiat air barli.

Khasiat Makanan yang lain

Aldughpassi, A., Wolever, T., & Abdel-Aal, E. (2016). Barley. Encyclopedia of Food and Health, 328–331.Khan, K., Jovanovski, E., Ho, H. V. T., Marques, A. C. R., Zurbau, A., Mejia, S. B., Sievenpiper, J. L., & Vuksan, V. (2018). The effect of viscous soluble fiber on blood pressure: A systematic review and meta-analysis of randomized controlled trials. Nutrition, Metabolism and Cardiovascular Diseases, 28(1), 3–13. Schlörmann, W., & Glei, M. (2017). Potential Health Benefits of β-glucan from Barley and Oat. Science and Research, 64(10), 145–149. Tosh, S. M., & Bordenave, N. (2021). Emerging science on benefits of whole grain oat and barley and their soluble dietary fibers for heart health, glycemic response, and gut microbiota. Nutrition Reviews, 78, 13–20. United States Department of Agriculture (USDA). (2021). Food Data Central -Barley, pearled, cooked.


Kunang-kunang: Spesies, Ciri-ciri dan Kelakuan

Apakah nama spesies kepada serangga kunang-kunang? Artikel ini akan membincangkan spesies, ciri-ciri dan kelakuan serangga.

Kunang-kunang (Coleoptera: Lampyridae) mempunyai nilai komersial dalam ekopelancongan kerana keistimewaannya menghasilkan dan mengeluarkan cahaya dengan penggunaan tenaga yang rendah. Keindahan pemandangan kelipan cahaya yang banyak dari kumpulan kunang-kunang sepanjang laluan sungai dapat dilihat di sebuah kampung, bernama Kampung Kuantan di Selangor.

Serangga yang turut digelar sebagai “api-api” dan “kelip-kelip” ini sebenarnya bukan berasal dari spesies lalat (Diptera), malah ia berasal dari spesies kumbang (Coleoptera). Terdapat sekitar 2000 spesies kunang-kunang di seluruh dunia. Serangga-serangga tersebut hidup di pelbagai persekitaran yang hangat. Di Semenanjung Malaysia, kunang-kunang terbahagi kepada 4 jenis spesies iaitu Pteroptyx, Luciola, Colophotia and Lychnuris.

Kunang-kunang adalah serangga yang fleksibel, ia boleh hidup di pelbagai jenis habitat termasuk kawasan tanah lembap (seperti kolam, sungai, paya, kawasan bakau dan gurun), kawasan padang rumput dan hutan.

Kunang-kunang mempunyai alat mulut jenis mengunyah. Ia juga memiliki tembolok yang kecil, ventrikulus yang besar dan saluran usus yang panjang. Saluran penghadamannya terdiri daripada lapisan otot tebal terutama di bahagian usus belakang dan lapisan epitelium nipis di keseluruhan sistem penghadaman. Selain itu, kunang-kunang mempunyai sayap yang memberikannya kemampuan untuk terbang. Ia juga berkebolehan menghasilkan cahaya yang berkelip-kelip pada waktu malam hasil tindak balas kimia dalam badannya.

Kunang-kunang menjalani proses metamorfosis yang lengkap di mana berlakunya perubahan morfologi serta habitat sepanjang empat tahap perkembangan dalam kitaran hidup mereka. Kitaran hidup kunang-kunang bermula dengan telur, seterusnya larva, pupa dan akhirnya dewasa. Kebanyakan kunang-kunang memakan masa yang panjang ketika fasa larva dan masa yang pendek ketika fasa dewasa dalam kitaran hidup mereka. Larva memerlukan tempoh selama beberapa bulan atau tahun untuk membesar dan menjadi dewasa. Tempoh jangka hayat dewasa adalah selama beberapa minggu sahaja.

Larva kunang-kunang adalah karnivor. Larva memakan larva serangga lain, cacing dan moluska (seperti lintah bulan dan siput) dengan menyuntik racun pada mangsa melalui tulang rahang mulut mereka. Di kawasan bersuhu sederhana, kunang-kunang didapati memakan pelbagai jenis tanaman seperti teratai halia, delima, tembikai susu dan bahagian bunga tumbuhan yang mengeluarkan susu getah. Kunang-kunang jantan juga memberikan sumber makanan kepada kunang-kunang betina ketika proses mengawan. ‘Hadiah’ berkenaan mengandungi nutrien yang penting untuk penghasilan telur kunang-kunang betina.

Pemangsa kunang-kunang larva dan dewasa adalah vertebra (burung, mamalia dan amfibia) dan invertebra  (labah-labah, belalang dan spesies kunang-kunang yang lain). Haiwan pemangsa menolak kunang-kunang sebagai bahan makanan mereka ekoran rasanya yang menjijikkan. Apabila terdapat haiwan yang mencuba untuk memakan kunang-kunang, haiwan berkenaan akan menunjukkan kesan yang tidak baik. Sebagai contoh, kelawar akan bertindak memuntahkan balik kunang-kunang tersebut manakala cicak pula akan mendapat penyakit toksikosis yang berpunca daripada keracunan. Kunang-kunang yang dimakan oleh katak pokok didapati terus mengeluarkan cahaya berkelip-kelip dari badan katak dan seterusnya mengakibatkan katak tersebut mati pada keesokan hari.

Pelbagai cara dilakukan untuk mengelak diri dari dikesan atau dimakan oleh haiwan pemangsa. Kunang-kunang akan mengeluarkan cahaya secara tiba-tiba apabila ia diganggu secara fizikal sama ada pada waktu siang atau malam. Kelakuan itu akan mengejutkan pemangsa dan memberi peluang keemasan kepada kunang-kunang untuk melarikan diri. Terdapat juga kunang-kunng yang melakukan penyamaran, larva yang berwarna hitam menyembunyikan diri di kawasan bahagian pokok yang berwarna gelap seperti akar, daun dan batang supaya tidak dapat dikesan oleh pemangsa. Kunang-kunang juga bertindak melepaskan diri dari diserang oleh pemangsa dengan berpura-pura mati.

Kunang-kunang menggunakan isyarat visual dan kimia untuk tujuan mengawan. Kunang-kunang yang aktif di waktu malam cenderung untuk menggunakan cahaya berkelip-kelip sebagai isyarat untuk mencari pasangan dan mengawan. Manakala, ketidakupayaan menghasilkan cahaya mendorong kunang-kunang yang aktif di waktu siang hari menggunakan feromon untuk menarik perhatian pasangan.

Feromon dihasilkan oleh kunang-kunang betina dan seterusnya disebarkan oleh angin. Feromon yang tersebar akan dihidu atau dikesan oleh kunang-kunang jantan dan ia kemudiannya bertindak menghampiri kunang-kunang betina untuk tujuan mengawan.

Penggunaan isyarat cahaya dalam kalangan kunang-kuang dilihat berbeza mengikut spesies. Terdapat spesies di mana kunang-kunang betina yang mengorak langkah terlebih dahulu dengan mengeluarkan sinaran cahaya dari suatu tempat untuk menarik perhatian kunang-kunang jantan. Apabila menyedari cahaya berkenaan, kunang-kunang jantan yang sedang terbang akan bergerak menuju ke arah sinaran cahaya berkenaan.

Bagi spesies lain, proses pemilihan pasangan mengawan dimulai dengan situasi di mana kunang-kunang jantan mengeluarkan cahaya berkelip-kelip ketika sedang berterbangan. Kemudian, kunang-kunang betina akan bertindak balas dengan mengeluarkan isyarat cahaya kepada kunang-kunang jantan dan terus berada di kedudukan yang tetap. Kunang-kunang jantan akan bergerak ke arah kunang-kunang betina tersebut dan berhubungan dengannya untuk proses mengawan.

Carlson, A. D., & Copeland, J. (1985). Flash communication in fireflies. The Quarterly review of biology, 60(4), 415-436.Cheng, S., Chan, K. M., Ishak, S. F., Khoo, V., & Chew, M. Y. (2017). Elucidating food plants of the aggregative, synchronously flashing Southeast Asian firefly, Pteroptyx tener Olivier (Coleoptera, Lampyridae). BioRisk, 12, 25.Day, J. C. (2011). Parasites, predators and defence of fireflies and glow-worms. Lampyrid, 1, 70-102.Lewis, S. M., & Cratsley, C. K. (2008). Flash signal evolution, mate choice, and predation in fireflies. Annu. Rev. Entomol., 53, 293-321.Lewis, S. M., Thancharoen, A., Wong, C. H., López‐Palafox, T., Santos, P. V., Wu, C., … & Reed, J. M. (2021). Firefly tourism: Advancing a global phenomenon toward a brighter future. Conservation Science and Practice, e391.Nada, B., & Kirton, L. G. (2004). The secret life of fireflies. IRBM Updates, 3(December 2004), 2-4.Othman, N. W., Sulaiman, N., Abdullah, N. H., & Ramli, R. (2018). Mouthpart and digestive tract morphology of the synchronized firefly, Pteroptyx tener (Coleoptera: Lampyridae). Serangga, 23(2).


Pembiasan Cahaya: Definisi dan Aplikasi

Cahaya bergerak lurus melalui medium lut sinar seperti udara, air dan kaca. Apabila cahaya merambat daripada medium yang berbeza ketumpatan adakah ia akan terus bergerak dalam keadaan lurus? Artikel ini akan membincangkan tentang pembiasan cahaya dan penerangannya. Apakah yang dimaksudkan dengan pembiasan cahaya dan mengapa berlaku sedemikian?

Pembiasan cahaya ialah perubahan laju cahaya ketika cahaya merambat dari suatu medium ke medium yang lain yang berbeza ketumpatan optiknya. Ia akan menyebabkan cahaya akan bertukar arah iaitu akan membengkok apabila melalui medium yang berlainan ketumpatan optik.

1. Medium Kurang Tumpat Kepada Medium Lebih Tumpat (i > r)

Cahaya merambat dari udara dan melalui garis normal iaitu sinar tuju. Seterusnya, sinar cahaya akan membengkok kearah garis normal apabila cahaya merambat dari medium yang berketumpatan optik rendah, dari udara kepada medium yang berketumpatan optik tinggi iaitu blok kaca. Hal ini berlaku kerana halaju cahaya berkurang ketika cahaya merambat dari medium yang berketumpatan optik yang rendah berbanding dengan ketumpatan optik yang lebih tinggi. Pembiasan berlaku pada sempadan antara dua bahan. Oleh itu, sudut biasan, r lebih kecil nilainya  daripada sudut tuju, i.

2. Medium Lebih Tumpat Kepada Medium Kurang Tumpat (i < r)

Sinar cahaya membengkok menjauhi garis normal apabila cahaya merambat dari medium yang berketumpatan optik tinggi iaitu dari blok kaca ke medium yang berketumpatan optik rendah iaitu ke udara. Halaju cahaya bertambah ketika cahaya merambat dari medium yang lebih tumpat ke medium yang kurang tumpat ketumpatan optiknya. Oleh itu, sudut biasan, r adalah lebih besar daripada sudut tuju, i.

Sinar tuju, sinar biasan dan normal pada titik tuju terletak pada satah yang samaNisbah sin i/sin r ialah malar, di mana i ialah sudut tuju, dan r ialah sudut biasan (Hukum Snell)

Hukum Snell diperkenalkan oleh seorang ahli matematik dan astronomi iaitu Willebrord Snellius. Sehingga kini, masih diyakini penemuan pertama ilmu pembiasan cahaya adalah seorang ilmuwan muslim bernama Abu S’ad Al’Ala Ibnu Sahal. Hukum Snell ialah rumus yang digunakan untuk mengaitkan hubungan antara sudut tuju dan pembiasan yang melalui dua medium yang berbeza ketumpatannya seperti udara, kaca dan air.

Indeks biasan, n menentukan sudut darjah pembengkokan cahaya apabila cahaya merambat dari suatu medium ke medium yang lain. Sudut tuju, i dikira dari medium yang kurang ketumpatan optiknya ke medium lebih tumpat.Nilai Indeks biasan yang tinggi adalah medium yang mempunyai ketumpatan optiknya yang tinggi. Oleh itu, sudut biasannya akan rendah daripada sudut tuju dan garisannya akan mendekati garisan normal. Definisi Indeks biasan adalah seperti di bawah:

Formula indeks biasan adalah:

Indeks biasan, n = Laju cahaya dalam Vakum (c) / laju cahaya dalam medium (v), dimana c = 3.0 x 108 ms-1

Dalam nyata, dalam ketara

Perhatikan situasi dimana anda sedang berdiri di tepi kolam, anda akan mendapati kolam itu cetek daripada kedalamannya yang sebenar. Mengapa terjadi sedemikian?

Anda berada di tepi kolam ikan dan mendapati ikan itu berada dekat dengan permukaan. Ini terjadi kerana arah cahaya daripada ikan bergerak menuju kearah permukaan air dan kemudian terpesong menjauhi garisan normal. Indeks biasan air adalah lebih besar daripada indeks biasan udara. Kesan pembiasan cahaya ini menyebabkan pemerhati melihat kedudukan imej ikan akan lebih dekat dengan permukaan air.

Ikan yang berada di dalam kolam akan melihat manusia berada lebih tinggi dan jauh daripada kedudukan yang sebenar. Ini kerana pembiasan cahaya daripada sudut pandang ikan dan cahaya yang terpesong terus kearah ikan. Hal ini menyebabkan ikan boleh melihat manusia lebih jauh daripada kedudukan sebenar.

Dua contoh situasi di atas adalah contoh mudah untuk kita memahami konsep indeks biasan dalam nyata dan dalam ketara. Rumusnya adalah

Atmosfera bumi terdiri daripada lapisan udara. Setiap lapisan mempunyai suhu dan ketumpatan yang berbeza. Apabila cahaya dari bintang melalui atmosfera ke bumi, cahaya akan dibias oleh lapisan udara itu. Oleh sebab sinar tersebut bertukar arah, bintang-bintang di langit kelihatan sedang berkelip.

Straw minuman atau sudu dalam gelas kelihatan bengkok.Ikan dalam kolam kelihatan dekat dengan permukaan air.Air dalam kolam kelihatan cetek.

Pembiasan cahaya melibatkan cahaya yang merambat daripada dua medium berbeza dan akan menyebabkan perubahan pada sudut biasan. Garisan sinar biasan mendekati normal atau menjauhi normal bergantung pada ketumpatan optiknya rendah ataupun tinggi.

Sudut biasan dan juga sudut tuju bergantung pada cahaya yang merambat daripada ketumpatan optik sesuatu bahan. Hukum Snell dan formulanya diguna pakai ketika menyelesaikan masalah yang berkaitan perambatan cahaya melalui dua medium yang berbeza.

Dalam topik ini, nilai indeks biasan sesuatu bahan amatlah penting dalam menyelesaikan sesuatu permasalahan misalnya untuk mencari nilai sudut biasan. Selain itu, nilai indeks biasan adalah tetap mengikut medium. Akhir sekali, fenomena dalam ketara dan dalam nyata melibatkan pemerhatian kita ke dalam dasar air dan juga pemerhatian dari dasar air ke permukaan darat.

Artikel berkaitan: Hukum gas dan aplikasinya

Buku Teks Fizik KSSM Tingkatan 4


10 Makanan Untuk Masalah Gastrik

Apakah makanan yang sesuai untuk mereka yang mengalami masalah gastrik? Artikel ini akan membincangkan 10 jenis makanan yang sesuai bagi mereka yang mengalami masalah ini.

Gastrik merupakan satu masalah yang tidak asing lagi dalam kalangan masyarakat di negara kita. Gastrik atau juga dikenali dengan nama gastritis merupakan keradangan dan inflamasi yang berlaku pada dinding perut. Terdapat pelbagai kategori bagi masalah gastrik antaranya adalah gastrik hemorhagik, gastrik atropik, gastroenteritis dan viral gastroenteritis.

Gastrik juga boleh dibahagikan kepada gastrik akut dan gastrik kronik. Seseorang yang mempunyai gejala-gejala gastrik perlu mendapatkan rawatan di klinik dan hospital yang berdekatan di mana ujian endoskopi akan dijalankan untuk memeriksa kawasan perut jika terdapat sebarang kesan keradangan dan luka sebelum didiagnos menghidap gastrik. Tahukah anda tentang makanan-makanan yang sesuai untuk penghidap gastrik? Artikel ini akan membincangkan dengan lebih terperinci akan hal ini.

Terdapat perlbagai punca yang menyebabkan masalah gastrik baik dari segi pemakanan dan gaya hidup seharian. Berikut merupakan senarai punca-punca kepada masalah gastrik.

Jangkitan bakteria H. pyloriPengambilan alkohol yang berlebihanMerokokPengambilan ubat Non-steroidal anti-inflammatory drugs (NSAIDs)Penyakit Crohn’sToksin kimia dalam makananPenyakit autoimunTekanan dan faktor usia

Pesakit gastrik akan mengalami beberapa simptom dan gejala semasa serangan gastrik. Berikut merupakan antara simptom yang akan dialami oleh pesakit-pesakit gastrik.

Sakit pada bahagian abdomen atau kawasan perutPendarahanKetidakhadamanMual dan loyaMuntahRasa lemah dan tidak selesa

10 Makanan untuk Masalah Gastrik

Apakah makanan yang sesuai diambil oleh pesakit gastrik? Berikut merupakan senarai makanan yang boleh diambil oleh penghidap gastrik.

Brokoli merupakan sejenis sayur-sayuran yang kaya dengan kandungan sulforaphane. Satu kajian percubaan klinikal telah dijalankan ke atas haiwan di mana haiwan-haiwan tersebut diberi makan brokoli selama 2 bulan. Didapati bahawa pengambilan sayur brokoli dapat mengurangkan kolonisasi H. pylori. H. pylori merupakan sejenis bakteria yang dapat menyebabkan penyakit gastrik.

Yogurt yang mengandungi lactobacillus dan bifidobacterium dilihat mampu untuk mencegah gastrik. Di dalam satu kajian yang telah dijalankan, didapati bahawa pengambilan yogurt yang yang mengandungi lactobacillus dan Bifidobacterium selama 4 minggu dapat mengurangkan jumlah H. pylori yang dapat menyebabkan serangan gastrik dalam kalangan peserta kajian.

Kekacang adalah sumber protein dan serat yang baik. Kandungan serat yang tinggi di dalamnya dapat mencegah serangan gastrik. Serat adalah salah satu komponen yang sangat penting kepada badan manusia. Apabila dimakan, serat akan mengisi perut dengan lebih lama lalu menghalang kekosongan perut. Selain itu, kandungan serat di dalam kekacang juga dapat mengurangkan kepekatan asid hempedu.

Biji karom merupakan sejenis herba yang seakan-akan jintan dan sering digunakan dalam masakan. Biji karom mempunyai pelbagai manfaat terhadap sistem penghadaman di mana ianya boleh digunakan untuk membantu penghadaman dan kembung perut. perubatan tradisional mencadangkan biji ini direbus bersama air dan ditapis sebelum diminum.

Halia merupakan sejenis bahan masakan yang tidak asing lagi dalam masyarakat kita dan sering digunakan untuk tujuan perubatan tradisional. Halia mempunyai sifat anti radang dan anti bakteria di mana sifat ini dilihat berpotensi untuk mencegah jangkitan H. pylori. Halia boleh direbus dan diminum airnya untuk tujuan merawat gastrik. Boleh juga ditambah dengan sedikit madu ataupun gula untuk menambah rasa.

Artikel Berkaitan: Khasiat Halia Pada Kesihatan

Bunga chamomile merupakan sejenis bunga yang berasal dari keluarga bunga daisy dan digunakan di dalam penghasilan teh. Teh bunga chamomile bersifat anti radang dan membantu di dalam melancarkan sistem penghadaman. Ianya juga mengandungi minyak pati yang boleh membantu merawat gastrik.

7. Minyak pati pudina

Daun pudina mempunyai pelbagai kegunaan di dalam bidang perubatan. Minyak pati yang diekstrak dari daun pudina dapat merawat gastrik kerana ianya mempunyai sifat anti inflamasi dan anti bakteria.

Artikel Berkaitan: Khasiat Daun Pudina

Sayur kobis merupakan sejenis sayur yang mempunyai kandungan serat dan antioksida yang tinggi. Komponen serat akan mengisi perut dengan lebih lama lalu menghalang kekosongan perut manakala kandungan antioksida dapat mencegah jangkitan H. pylori. Selain itu, kobis juga mempunyai kandungan kaempferol dan glucosinolates yang dapat mencegah gastrik. Namun harus diingatkan bahawa sayur kobis juga berpotensi untuk meningkatkan penghasilan gas yang dapat menyebabkan ketidakselesaan perut.

9. Makanan tinggi omega 3

Omega tiga merupakan sejenis lemak yang baik yang dapat memberikan manfaatkan kepada badan. Antara contoh makanan yang kaya dengan omega 3 adalah minyak ikan, ikan kembung, ikan sardine dan ikan salmon. Omega mempunyai sifat anti inflamasi di mana di dalam rawatan gastrik ianya dapat mengurangkan inflamasi dan keradangan pada dinding perut.

Buah-buahan yang tidak bersifat asid and sitrus merupakan buah-buahan yang sesuai dimakan oleh pesakit gastrik. Antaranya adalah buah-buahan yang tinggi kandungan serat seperti epal dan beri yang bersifat alkali dan mampu menyeimbangkan asid di dalam perut.

Konklusinya terdapat pelbagai makanan yang dapat memberikan manfaat kepada pesakit gastrik. Namun, haruslah diingat bahawa setiap individu mempunyai pelbagai makanan yang berbeza yang boleh menyebabkan serangan gastrik oleh itu pengambilan makanan yang dapat menyebabkan serangan gastrik haruslah dielakkan. Pengambilan ubat-ubatan yang dipreskrib oleh ahli perubatan haruslah dipatuhi untuk mengelakkan kesan yang tidak diingini.

Tips Pemakanan yang lain

Gastritis diet: Foods to eat and avoid, recipe ideas, and more. (2021). Retrieved from Medical News Today Home remedies for gastritis. (2021, February 25). Retrieved from PlushcareNorman, A. (2020, January 24). Gastritis diet. Retrieved from VeryWealthcareSheu, B., Cheng, H., Kao, A., Wang, S., Yang, Y., Yang, H., & Wu, J. (2006). Pretreatment with Lactobacillus- And Bifidobacterium-containing yogurt can improve the efficacy of QUADRUPLE therapy in eradicating residual Helicobacter pylori infection after FAILED triple therapy. The American Journal of Clinical Nutrition, 83(4), 864-869. Yanaka, A., Fahey, J. W., Fukumoto, A., Nakayama, M., Inoue, S., Zhang, S., Tauchi, M., Suzuki, H., Hyodo, I., & Yamamoto, M. (2009). Dietary sulforaphane-rich broccoli sprouts reduce colonization and attenuate gastritis in Helicobacter pylori-infected mice and humans. Cancer prevention research (Philadelphia, Pa.), 2(4), 353–360.


Menguap Membantu Singa Untuk Selarikan Pergerakan Dalam Kumpulan

Melihat kelakuan sekumpulan singa yang suka menguap sambil terbaring nampak macam perkara biasa. Namun, kajian terkini mendapati kelakuan menguap mungkin menjadi salah satu bentuk komunikasi dalam kumpulan bagi haiwan pemangsa ini

Kajian mendapati perbuatan menguap oleh manusia adalah berpunca daripada emosi ketika itu. Antara emosi yang sering berkait dengan menguap ialah stres, rasa cemas, bosan atau lesu. Kajian menguap juga telah dilakukan pada beberapa spesis lain seperti chimpanzi, serigala, anjing peliharaan dan kambing biri-biri.

Kelakuan ini agak kerap dilihat dalam kalangan haiwan vertebrata seperti burung dan mamalia ketika sedang berehat. Seperti yang kita sedia maklum, kemungkinan besar haiwan ini menguap ialah supaya aliran darah ke otak dapat ditingkatkan.  Di samping itu, menguap juga didapati membantu haiwan untuk lebih berwaspada selepas berehat.

Haiwan lain seperti ikan dan reptilia turut menguap tetapi tak sekerap haiwan yang hidup berkumpulan seperti singa. Kebanyakan spesis lain seperti monyet, burung parakeet, dan manusia juga menunjukkan perbuatan menguap yang ‘berjangkit’ antara satu sama lain. Mesti kita pun pernah alami situasi macam ni, kan?

Ia menjadi topik yang hangat dalam kalangan para saintis. Buat julung kalinya, kajian menguap terhadap singa dijalankan baru-baru ini.  Corak kelakuan ini ditemukan secara rambang oleh ahli penyelidik dari Universiti Pisa, Itali ketika mereka sedang melakukan kajian tabiat kelakuan dubuk di kawasan Afrika Selatan.  Penyelidik mendapati singa yang sudah mula menguap akan menguap berkali-kali dalam jangka masa yang pendek.

Antara penemerhatian lain dalam kajian ini ialah apabila seekor singa dalam kumpulan melihat singa lain menguap, ia mempunyai kebarangkalian yang tinggi untuk ikut menguap dalam lingkungan 3 minit. Pemerhatian menguap yang berjangkit dalam kalangan singa dilihat semakin menarik. Singa yang ikut menguap daripada singa lain juga mempunyai kebarangkalian tinggi untuk menguap dengan gaya yang sama. Bukan sahaja perbuatan menguap yang berjangkit, malah pergerakan seterusnya juga akan diikuti oleh singa lain seperti bangun dan berjalan.

Kredit Foto : psychologytoday.com

Para pengkaji berpendapat bahawa dalam kawanan singa, menguap yang berjangkit ini mungkin penting bagi mengawal aktiviti sosial secara berkumpulan. Menguap dapat membantu singa selarikan pergerakan dalam kelompok supaya mereka dapat bergerak bersama dalam satu masa. Kelakuan ini adalah penting bagi haiwan yang saling bergantung antara satu sama lain untuk memburu dan membiak.

Secara tidak langsung, menguap juga dilihat sebagai cara untuk memulakan komunikasi melalui pergerakan badan. Bagi meningkatkan keberkesanan komunikasi, singa perlu menambah pergerakan supaya mudah diikuti seperti bangun dan berjalan ke suatu tempat. Dengan cara ini, pergerakan haiwan lebih terjamin dan dapat terhindar daripada tercicir daripada kumpulan.

Para pengkaji lain juga bersepakat dengan teori bahawa menguap dapat membantu mencapai koordinasi kelakuan dalam kumpulan bagi sesetengah spesis. Walaupun kajian ini masih pada tahap awal, para pengkaji yakin bahawa sekiranya kelakuan menguap ini tersebar ke seluruh haiwan dalam kumpulan yang sama, ia boleh meningkatkan tahap waspada secara menyeluruh. Mereka juga berpendapat yang kelakuan menguap sehingga berjangkit ini juga lebih cenderung dilakukan oleh spesis haiwan lebih aktif dalam hubungan sosial seperti singa.  Menurut jurnal Animal Behavior, menguap juga dijadikan sebagai isyarat bagi kumpulan singa untuk berhenti berehat dan bersedia untuk memburu mangsa.

Bukan itu sahaja, menguap juga boleh menjadi tanda perubahan emosi atau fisiologi bagi haiwan. Ini bermakna menguap merupakan cara yang baik bagi individu dalam spesis untuk berkomunikasi secara dalam kumpulan sekiranya ada perubahan dalaman yang berlaku.

Memandangkan kajian kelakuan menguap ini masih dalam fasa awal, para pengkaji tidak dapat merumuskan bahawa menguap adalah untuk mengkoordinasikan pergerakan dalam kumpulan semata-mata. Kelakuan ini barangkali mempunyai tujuan dan maksud berbeza bagi spesis lain.

Contohnya bagi spesis babun gelada, terdapat tiga jenis cara menguap yang berbeza dan memberi maksud tersendiri seperti kelakuan ramah atau agresif. Dalam kajian yang dijalankan pada tahun 2013, anjing peliharaan dilihat akan bertindak balas untuk menguap apabila melihat tuannya menguap.

Sciencenews.org – Yawning helps lions synchronize their groups’ movementsNationalgeographic.com – Many mammals are contagious yawners—this might be whyTelegraph.co.uk – Lions yawn in unison when it’s time to go hunting, study finds


Potensi Penggunaan Kopi Bagi Meningkatkan Kesuburan Hutan

Sesetengah orang tidak dapat memulakan paginya tanpa secangkir kopi. Secawan kopi panas begitu diminati ramai kerana aroma dan rasanya yang sedap. Ia juga sudah dijadikan minuman wajib sarapan pagi sejak dahulu lagi.Seperti manusia, kajian baru-baru ini juga mendapati hutan juga boleh mendapat manfaat dari kebaikan kopi. Namun kopi yang dimaksudkan bukanlah kopi serbuk yang kita gunakan, tetapi isi buah kopi.

Kajian yang baru dijalankan mendapati isi buah kopi yang sering dijadikan bahan buangan selepas proses penuaian dapat menghidupkan kembali hutan di Costa Rica. Pengkaji dari Universiti Hawaii telah menjalankan ujikaji dengan penggunaan isi buah kopi yang terbuang  pada 2 plot bagi melihat sama ada sisa isi buah kopi ini dapat memberi kesan kepada tanah yang sudah tebang. Satu plot tanah diletakkan dengan sisa isi buah kopi setebal 20 inci manakala satu lagi plot dibiarkan kosong.

Kedua-dua plot dahulunya merupakan hutan yang sudah diteroka selama bertahun-tahun bagi memulakan tanaman kopi atau ladang lembu sebelum dibiarkan terbengkalai. Kawasan ini akhirnya terbiar sehingga tumbuh rumpai dan rumput. Rumput yang tumbuh di sini boleh mencecah setinggi 16 kaki jika tidak dipotong untuk diberi makan haiwan ternakan. Pengurusan yang tidak dilakukan dengan baik membuatkan kawasan ini sukar bagi tanaman hutan untuk kembali hidup.

Selepas dua tahun, plot tanah yang telah diletakkan sisa isi buah kopi menunjukkan pemulihan yang begitu ketara. Sebanyak 80% kawasan plot ini sudah ditumbuh dengan pokok hutan kanopi muda setinggi 15 kaki serta tanaman spesis tropika yang hidup sihat dengan ketinggian  60 kaki Pokok yang tumbuh di tanah dengan isi sisa buah kopi juga tumbuh 3 hingga 4 kali lebih tinggi berbanding plot tanah kosong. Apabila dianalisa, plot tanah isi buah kopi ini kaya dengan nutrisi untuk perkembangan pokok. Rumpai juga tidak tumbuh lagi di kawasan ini. . Sebaliknya, plot tanah yang dibiarkan kosong pula menunjukkan penumbuhan tumbuhan hutan tropika sebanyak 20% sahaja dari keseluruhan kawasan.

Untuk mendapatkan biji kopi, pengeluar akan membuang kulit, isi buah dan lapisan lain. Kemudian biji kopi ini akan dikeringkan dan dibakar, kemudian dikisar sehingga mendapat serbuk kopi yang selalu kita gunakan setiap pagi. Dalam proses pembuatan kopi, lebih kurang setengah berat buah kopi akan terbuang menjadi sisa. Penemuan ini dapat memberi jalan terbaik kepada pengurus ladang untuk membuang sisa hasil kopi dengan cara yang lebih mesra alam.

PROSES PENYUBURAN TANAH HUTAN

Dengan meletakkan sisa isi buah kopi ke tanah hutan, semua rumpai dan rumput akan tertutup dan mati disebabkan tiada udara dan kemudian akan terurai sepenuhnya sehingga ke akar. Bahan yang terurai kemudiannya bercampur dengan isi buah kopi lalu terhasillah tanah yang subur. Oleh itu, haiwan seperti burung dan serangga akan tertarik ke tanah subur dan membawa biji benih ke tempat tersebut. Angin juga boleh bertindak sebagai agen penyebar benih. Dengan cara inilah, pokok dapat tumbuh dengan subur di plot yang diletakkan isi buah kopi. Tanah yang sangat subur pula membuatkan pokok dapat membesar dengan lebih cepat dan sihat.

Namun, bagi memastikan isi buah kopi menjadi kompos yang berkesan dan sekaligus dapat membunuh rumpai, ia perlu berada di dalam persekitaran dan cuaca yang kering.

Ia juga satu penemuan yang penting dan memberi harapan dalam menghidupkan kembali hutan yang musnah. Pakar ekologi, Rebecca Cole juga berkata “Biasanya pokok hutan akan mengambil masa beratus-ratus tahun untuk tumbuh. Melihat tumbesaran yang begitu cepat dalam dua tahun kajian ini adalah memberi harapan yang baru bagi aspek pemuliharaan hutan.”

Syarikat pengusaha kopi juga dapat menyumbang kepada penumbuhan hutan dengan menyalurkan sisa isi buah kopi kepada hutan untuk disuburkan. Jabatan yang berkait dengan pemuliharaan hutan pula mendapat manfaat dari penggunaan sisa isi buah kopi. Jadi ia dilihat sebagai ‘win-win situation’.

Walau bagaimana pun, kajian mendalam masih perlu dilakukan bagi memastikan tiada kesan jangka panjang  atau risiko pencemaran boleh berlaku dalam penggunaan sisa isi buah kopi. Kajian juga perlu dilakukan di negara kita sendiri dahulu bagi memastikan kaedah ini bersesuaian dengan cuaca tempatan.


Varian SARS-CoV-2 dan implikasinya terhadap vaksin

Evolusi dapat diterjemahkan sebagai perubahan dalam bahan genetik samada DNA atau RNA, yang menyebabkan perubahan fisiologi dan juga fizikal keatas generasi yang seterusnya. Proses pertukaran bahan genetik DNA atau RNA ini dikenali sebagai mutasi.

Virus merupakan mikroorganisma yang paling mudah untuk bermutasi untuk kelansungan hidup atau survival. Adalah normal bagi virus untuk bermutasi. Ia berlaku apabila virus ini menjangkiti dan mula membiak dalam sel haiwan atau manusia. Kadar mutasi bahan genetik DNA atau RNA sesuatu virus itu bergantung kepada jenis virus.

Kebiasaannya, kadar mutasi adalah lebih tinggi untuk RNA virus berbanding DNA virus. Dua jenis RNA virus yang mempunyai kadar mutasi yang tinggi ialah HIV dan influenza (flu) virus. SARS-CoV-2 juga tergolong dalam kelompok RNA virus tetapi kadar mutasi virus SARS-CoV-2 ini agak perlahan berbanding RNA virus seperti HIV dan influenza.

Mutasi dalam bahan genetik virus samada DNA atau RNA boleh berlaku secara semulajadi atau diaruhkan oleh sinaran ultra violet atau bahan kimia tertentu. Apabila virus menjangkiti sel manusia, bahan genetik DNA atau RNA ini mestilah disalin untuk diberikan kepada pertumbuhan virus yang baru.

Enzim yang bertanggungjawab untuk menyalin bahan genetik ialah enzim polimerase. Mutasi boleh berlaku secara semulajadi kerana enzim polimerasa yang bertanggungjawab untuk menyalin bahan genetik ini boleh melakukan kesilapan semasa menyalin.

Kesilapan menyalin ini akan menyebabkan berlakunya mutasi. Selalunya mutasi ini tidak akan memudaratkan virus, tetapi dalam kes-kes tertentu mutasi ini dapat menolong virus untuk survival dalam persekitaran yang tidak sesuai untuk mereka. Mutasi yang memudaratkan virus pula akan menyebabkan virus ini tidak berupaya untuk menjangkiti dan membiak dalam sel perumah.

Kebiasaannya, virus baru yang mengandungi mutasi ini tidak akan dapat meneruskan kehidupannya. Kadangkala terdapat mutasi yang memberi kesan yang bagus kepada virus seperti menyebabkan virus tersebut mengikat pada sel perumah manusia dengan lebih kuat dan membantu melancarkan strategi melarikan diri dari sistem imun kita.

Virus yang mempunyai mutasi ini akan berjaya untuk meneruskan kelangsungan hidup dan akan membiak dalam sesuatu komuniti. Inilah yang sebenarnya sedang berlaku kepada strain-strain baru SARS-CoV-2.

Apa yang kita ketahui mengenai varians SARS-CoV-2 ini?

Saya pasti, anda mungkin telah membaca diakhbar dan media sosial mengenai varian covid terkini. Terdapat banyak varian-varian COVID yang muncul, dan masih banyak sifat-sifat virus ini yang kita tidak ketahui. Saintis diseluruh dunia sedang berusaha untuk mengesan dan mencirikan secepat mungkin varian-varian ini.

Diharapkan dengan dengan adanya teknologi penjujukan RNA dan intervensi kesihatan awam yang cekap seperti penyaringan yang pantas dan kuarantin dapat membantu mengesan dan membendung varian-varian baru ini dari terus menular kedalam komuniti.

Diantara varian-varian yang pembaca mungkin pernah dengar dan telah diketahu menular dalam komuniti diseluruh dunia adalah seperti berikut:

B.1.1.7- varian pertama kali dikesan di United KingdomB.1.351- varian pertama kali dikesan di South AfrikaP.1 -varian pertama kali dikesan di Brazil/JapanB.1.525 -varian pertama kali dikesan di United Kingdom/NigeriaB.1.617 – varian yang dikesan di India

Selain daripada varian-varian ini, terdapat juga varian-varian lain yang telah memasuki komuniti dan masih banyak ciri-ciri varian ini tidak diketahui oleh saintis. Contohnya, saintis masih tidak mengetahui dengan tepat mengenai samada varian-varian ini telah tersebar diseluruh dunia, samada menyebabkan penyakit COVID menjadi lebih teruk berbanding versi SARS-CoV-2 asal atau implifikasi varian-varian ini terhadap ujian-ujian saringan sedia ada, rawatan atau vaksin.

Pertama kali dikesan di United Kingdom. Varian ini mempunyai beberapa mutasi diprotin struktur iaitu protin Spike seperti berikut; Spike A570D, Spike D614G, Spike D1118H, Spike N501Y, Spike P681H, Spike S982A, Spike T716I dan juga kehilangan amino acid Spike H69del, Spike V70del, Spike Y145del. Selain dari mutasi diprotin Spike, varian ini juga mempunyai beberapa mutasi diprotin nucleokapsid dan diprotin bukan struktur. Hnaya sesetengah dari varian ini mempunyai mutasi protin Spike E484K dan S494P. Huruf-huruf ini merujuk kepada amino asid yang membentuk protin spike. Protin Spike ini bertanggunjawab untuk melekatkan virus COVID pada sel-sel kita. Didapati varian ini menyebabkan virus COVID menjadi semakin mudah berjangkit sebanyak 50% berbanding SARS-CoV-2 asal. Data eksperimen makmal menunjukkan kemungkinan besar mutasi diprotin Spike ini menyebabkan perlekatan varian ini semakin kuat pada sel-sel kita.

Penyelidikan menunjukkan varian ini juga menyebabkan jumlah virus menjadi lebih banyak apabila menjangkit sel-sel kita berbanding virus COVID asal. Peningkatan jumlah virus dalam individu yang dijangkiti menyebabkan virus ini mudah menjangkiti individu lain. Varian ini boleh menyebabkan sistem kesihatan menjadi pincang kerana lebih banyak individu dijangkiti dalam masa yang amat singkat seterusnya menyebabkan hospital tidak dapat menampung jumlah yang banyak ini. Terdapat laporan daripada saintis UK yang menunjukkan varian ini mungkin boleh meningkatkan risiko kematian kepada pesakit yang dijangkiti. Walaubagaimanapun, lebih banyak penyelidikan perlu dilakukan untuk menyokong kenyataan yang mengaitkan varian ini dengan peningkatan risiko kematian.

Didapati vaksin Pfizer-BioNTech, Moderna, Johnson & Johnson, AstraZeneca, Sputnik and Novavax masih lagi efektif dalam melawan varian B.1.1.7. Kenyataan ini adalah berdasarkan bukti dimana saintis telah mengambil darah individu yang telah divaksin untuk mengkaji antibodi yang terjana oleh vaksin ini samada masih boleh melekat pada varian ini atau tidak. Mereka mendapati kesemua antibodi aruhan vaksin ini masih boleh menambat pada varian ini. Walau pun begitu, menurut Pfizer-BioNTech, vaksin mereka menunjukkan terdapat sedikit penurunan keberkesanan vaksin ini terhadap B.1.1.7 berbanding versi asal virus SARS-CoV-2 hasil data ujian neutralisasi antibody ini. Moderna pula mendapati vaksin mereka masih  menunjukkan mekanisme melawan B.1.1.7 yang sama seperti versi asal SARS virus. Oxford/Astra Zeneca pula menunjukkan vaksin mereka masih efektif sebanyak 74.6% untuk melawan varian ini manakala Novavax pula efektif sebanyak 85.6% melawan varian B.1.1.7.

Persoalannya, mengapa kita masih mendengar terdapat penemuan jangkitan baru walau pun selepas divaksin?  Varian-varian ini mungkin mendorong peningkatan jumlah kes, namun vaksin masih dapat mencegah penyakit menjadi lebih teruk dan dapat mengelakkan dari dimasukkan ke hospital bagi kebanyakan pesakit yang telah divaksin dan dijangkiti. Jadi, apakah risiko untuk dijangkiti masih ada selepas vaksinasi? Ya, risiko untuk dijangkiti tetap ada, tetapi peratusan untuk dijangkit adalah tersangat rendah, sebagai contoh, ujian klinikal Moderna, hanya 11 pesakit dari 15,210 yang diberi vaksin telah dijangkiti.

Dikesan di South Africa dan mempunyai mutasi pada Spike A701V, Spike D80A, Spike D215G, Spike D614G, Spike E484K, Spike K417N, Spike L18F, Spike N501Y dan kehiangan amino asid Spike L242del, Spike L244del, Spike A243del. Buat masa ini tiada bukti saintifik yang menyatakan varian ini menyebabkan penyakit COVID menjadi lebih teruk berbanding versi asal coronavirus.

Tidak seperti varian B.1.1.7, varian B.1.351 ini lebih membimbangkan kerana ia memberi kesan terhadap imuniti kita. Bukti saintifik menunjukkan varian B.1.351 ini dapat melepaskan diri dari antibodi yang diperolehi daripada individu yang pernah dijangkiti virus asal SARS-CoV-2. Antibodi merupakan protin yang terlibat dalam pertahanan badan kita dan akan meneutralisasikan virus yang memasuki badan kita. Antibodi ini adalah hasil respon daripada jangkitan semulajadi atau vaksinasi.

Oleh kerana, varian ini dapat melepasi antibodi, individu yang telah dijangkiti dengan virus SARS asal mungkin boleh lagi dijangkiti dengan varian ini. Data ini amat membimbangkan kerana ia juga menunjukkan vaksin-vaksin yang ada pada masa kini mungkin tidak efektif untuk melawan varian B.1.351 ini. Varian ini juga mungkin menyebabkan penularan menjadi semakin cepat. Contohnya, hasil kajian RNA penjujukan di Zambia menunjukkan 22 daripada 23 sampel yang diperolehi dalam masa 1 minggu adalah varian B.1.351, yang mana varian ini tidak dikesan dalam 245 sampel yang diperolehi sebelum itu.

Saintis telah mengambil serum daripada individu yang telah divaksin dengan Pfizer-BioNTech vaksin, dan kemudiannya melakukan ujian antibodi neutralisasi keatas B.1.351. Didapati keupayaan antibodi untuk meneutralkan varian ini telah berkurang sebanyak dua pertiga berbanding virus asal. Antibodi ini terkandung dalam serum individu tersebut yang telah diaruhkan oleh vaksin Pfizer-BioNTech.

Vaksin Moderna pula menunjukkan keberkesanan antibodi untuk meneutralkan varian ini berkurang sebanyak 6.4 kali ganda. Johnson & Johnson pula menunjukkan vaksin mereka masih effektif sebanyak 57% dalam melawan varian ini. Namun vaksin Oxford/AstraZeneca hanya berkesan sebanyak 10% melawan varian B.1.351. Vaksin Novavax yang mempunyai keberkesanan asal 85.6% telah berkurang menjadi 60% berkesan dalam melawan jangkitan varian ini. Vaksin Sinopharm yang mempunyai keberkesanan asal 79.34% pula didapati tidak efektif untuk melawan varian B.1.351.

Varian P.1 yang dijumpai kali pertama di Brazil/Japan.

Varian ini dikesan pada awal Januari 2021 dalam pengembara dari Brazil yang dilakukan ujian saringan COVID sebelum memasuki Jepun. Berbanding dua varian yang saya telah bincangkan, masih banyak sifat varian ini yang tidak diketahui oleh saintis. Varian P.1 ini mempunyai 17 mutasi dan mutasi pada protin Spike adalah seperti berikut: Spike D138Y, Spike D614G, Spike E484K, Spike H655Y, Spike K417T, Spike L18F, Spike N501Y, Spike P26S, Spike R190S, Spike T20N, Spike T1027I, Spike V1176F.

Seperti varian B.1.1.7 dan varian B.1.351, varian ini juga mungkin menyebabkan penularan menjadi semakin cepat. Oleh kerana varian P.1 berkongsi mutasi yang sama dengan B.1.351, berkemungkinan varian P.1 ini juga memberi kesan terhadap imuniti kita dan mempengaruhi keberkesanan vaksin yang sedia ada. Vaksin Johnson & Johnson didapati berkesan untuk melawan varian ini sebanyak 66% berdasarkan data vaksinasi dikawasan dimana P.1 varian ini menular. Kajian saintifik juga menunjukkan keupayaan antibodi yang terjana hasil vaksinasi dengan vaksin Pfizer-BioNTech dan Moderna juga telah berkurang dalam melawan varian P.1 ini.

Vairan B.1.525 pertama kali dikesan di United Kingdom/Nigeria.

Mutasi pada protin Spike adalah terdiri daripada SpikeA67V, SpikeE484K, SpikeD614G, SpikeQ677H, SpikeF888L dan kehilangan amino asid Spike69/70del, Spike144del. Varian ini berpotensi untuk meningkatkan penularan, meningkatkan kemudaratan (semakin virulen) dan melepasi sistem imun kita. Kehilangan amino asid pada kedudukan 69/70 dan pada kedudukan 144 mungkin untuk tujuan melepasi neutralisasi oleh antibodi.

Mutasi D614G ini juga ditemui dalam hampir kesemua varian SARS-CoV-2 pada masa kini dan mutasi ini didapati dapat meningkatkan jangkitan. Mutasi E484K ini juga ditemui pada varian P.1 dan varian B.1.351. Amino asid Glutamik asid (E) yang berada pada kedudukan 484 ini bertanggungjawab untuk melekat pada reseptor diatas permukaan sel kita. Penukaran amino asid Glutamik asid (E) kepada Lisin (K) telah menyebabkan kerintangan sebanyak lebih kurang tiga kali ganda terhadap kebanyakkan vaksin yang sedia ada dan juga rintang sebanyak sepuluh kali ganda terhadap antibodi yang diperolehi daripada bekas pesakit COVID.  Mutasi pada kedudukan 677 dari amino asid glutamin (Q) kepada histidine (H) pula mungkin meningkatkan kestabilan gabungan protin Spike 1 dan Spike 2 seterusnya menyebabkan varian ini menjadi semakin mudah untuk menular.

Varian B.1.617 yang dikesan di India.

Baru-baru ini kita dikejutkan dengan berita mengenai varian yang dikenali sebagai mutasi berganda (double mutation) yang dikenali sebagai B.1.617. Varian ini mengandungi mutasi SpikeE484Q dan SpikeL425R yang menyebabkan mereka lebih mudah menjangkiti dan juga melepasi pertahanan antibodi badan kita. Analisis genom di Kerala juga menunjukkan kehadiran mutasi-mutasi lain seperti SpikeN440K yang bertanggungjawab menyebabkan varian ini dapat melepasi benteng pertahanan antibodi neutralisasi badan kita. Kehadiran mutasi protin SpikeN440K ini juga dikesan di 16 negara lain termasuk UK, Denmark,Singapore, Japan dan Australia.

Terdapat kajian yang menunjukkan protin SpikeL452R ini rintang terhadap sel T atau dalam kata lain, varian ini telah berjaya melepasi sistem pertahanan sel T ini. Sel T merupakan sel pertahanan badan yang bertanggungjawab memusnahkan sel kita yang telah dijangkiti virus, seterusnya memusnahkan virus yang menjangkiti sel tersebut. Fungsi sel T ini berbeza daripada antibodi, dimana antibodi berfungsi untuk menghalang coronavirus dari membiak dalam badan kita.

Jadi apakah peranan kita untuk menghalang jangkitan varian-varian ini?

Kita tidak boleh leka walaupun penularan dalam komuniti telah berkurangan. Ini adalah kerana virus COVID ini masih ada dalam komuniti. Kita mungkin beranggapan kita akan selamat setelah divaksin. Walaubagaimanapun, sebenarnya kebarangkalian untuk dijangkiti masih ada walau telah divaksin tetapi peratusannya tersangat rendah.

Vaksin membantu mengurangkan penyakit COVID menjadi lebih teruk dan menghindarkan kita dari mendapat rawatan dihospital sekiranya dijangkiti juga setelah divaksin. Rasionalnya apabila hampir semua penduduk dunia telah divaksin, penularan jangkitan virus dalam komuniti dapat diperlahankan.

Jadi kita mesti terus berhati-hati, memakai pelitup muka, kerap membasuh tangan dan amalkan penjarakan fizikal dimana-mana juga walau pun setelah divaksin dan penularan dalam komuniti menunjukkan corak penurunan jangkitan. Ini kerana virus ini masih ada dan belum lenyap. Selain itu kita mesti terus berdoa semoga Tuhan membantu kita melenyapkan virus ini dari muka bumi ini. InsyaAllah.

SARS-CoV-2 Variant Classifications and Definitions. – CDC  Can the Covid Vaccine Protect Me Against Virus Variants? – NY TimesA New Covid-19 Variant from Nigeria Raises Increased Concerns For Containment And Vaccination – ForbesCoronavirus | Indian ‘double mutant’ strain named B.1.617 – The HinduHow Many New Coronavirus Variants Are There? – Healthline


Gajah: Spesies, Ciri-ciri dan Kelakuan

Apakah spesies gajah dan ciri-cirinya? Artikel ini akan membincangkan berkenaan jenis spesies gajah, ciri-ciri dan kelakuan mereka

Gajah adalah haiwan darat yang terbesar di dunia. Gajah boleh dijumpai di kawasan zoo dan juga kawasan luar seperti hutan dan padang rumput di mana terdapat banyak tumbuhan. Gajah kini tergolong dalam kategori haiwan terancam disebabkan berlakunya perburuan gading gajah dan kerosakan habitat.

Terdapat dua jenis spesies gajah:

Sesuai dengan namanya, Gajah Afrika wujud di Afrika dan Gajah Asia wujud di Asia. Gajah Afrika terbahagi kepada dua jenis; gajah savannah dan gajah hutan. Gajah Asia pula terdiri daripada gajah India, Sumatra, Ceylon dan Bornish. Pelbagai perbezaan wujud antara Gajah Afrika dan Gajah Asia. Saiz badan Gajah Afrika adalah lebih besar berbanding Gajah Asia. Kumpulan sosial Gajah Afrika adalah lebih stabil, kompleks dan bersatu berbanding kumpulan sosial Gajah Asia. Selain itu, dari aspek pemakanan, Gajah Afrika suka memakan makanan berasaskan daun manakala Gajah Asia memilih rumput sebagai sumber makanan. Gajah Asia tidak diburu oleh haiwan pemangsa kecuali manusia manakala Gajah Afrika khususnya anak gajah terdedah kepada risiko serangan singa, buaya , dubuk dan juga manusia.

Gajah mempunyai sepasang telinga yang besar dan luas yang mampu melindunginya ketika cuaca panas. Ia juga memiliki belalai yang panjang yang membantunya melakukan aktiviti seharian termasuk makan, minum dan mandi. Badan gajah berwarna kelabu dan jenis kulitnya berbeza mengikut spesies; ada yang kulit berkedut dan ada juga yang berkulit licin.

Gajah aktif pada waktu sejuk iaitu, fajar dan senja. Menariknya, walaupun saiznya besar, gajah merupakan perenang yang hebat. Ia menggunakan belalainya untuk bernafas ketika berada di dalam air. Pada kebiasaannya, seluruh badan gajah akan tenggelam di dalam air dan hanya belalainya yang kelihatan di permukaan air. Gajah mampu berenang selama beberapa jam.

Selain itu, gajah mampu berkomunikasi dengan gelombang suara yang rendah (kekerapan bunyi antara 1 hingga 20Hz) dalam jarak yang jauh. Ia mempunyai daya pendengaran yang amat sensitive di mana ia berkebolehan mendengar gelombang suara dengan kekerapan yang rendah. Penggunaan infrasonik yang di luar had pendengaran manusia ini dilakukan oleh gajah untuk mencari teman mengawan.

Gajah adalah haiwan herbivor. Ia memakan tumbuh-tumbuhan seperti ranting, rumput, tumbuhan kecil, buah-buahan, batang serta akar pokok. Gajah memakan kira-kira 149 hingga 169kg tumbuh-tumbuhan sehari bagi memenuhi keperluan tenaga seharian. Secara umumnya, gajah makan di waktu awal pagi dan lewat petang. Aktiviti mencari makanan dipengaruhi oleh faktor musim. Pada waktu tengahari di musim sejuk, gajah keluar mencari makanan manakala ketika di musim panas, gajah gemar untuk berehat pada waktu tengahari.

Saiz badan yang besar serta memiliki belalai memberi banyak kelebihan mencari makanan kepada gajah. Gajah besar mampu mencapai tumbuh-tumbuhan yang lebih tinggi berbanding gajah kecil yang terbatas pergerakan fizikalnya. Apabila ingin mencapai bahagian tumbuhan yang berada di kedudukan yang lebih tinggi, gajah cenderung untuk menolak atau merempuh pokok berkenaan supaya bahagian yang dikehendakinya mudah dicapai. Antara kerosakan lain yang dilakukan oleh gajah adalah mengupas kulit kayu, mematahkan ranting atau dahan pokok dan memusingkan batang pokok.

Sama seperti lembu dan kuda, gajah berehat dalam posisi berdiri dan berbaring. Ia biasanya akan berehat dalam kedudukan berdiri dahulu, kemudian diikuti kedudukan berbaring dan terus tertidur. Badannya kaku dan tidak bergerak sambil kedua matanya tertutup, adakalanya pernafasannya tidak seragam, kelopak mata dan muskulatur kelihatan bergerak sedikit serta berdengkur. Aktiviti rehat semakin berkurangan apabila umur gajah bertambah. Masalah kesihatan dan juga saiz habitat juga mempengaruhi aktiviti rehat gajah.

Gajah Afrika tidur selama 2 jam sehari manakala Gajah Asia tidur selama 3 jam sehari. Perbezaan in mungkin disebabkan oleh beberapa faktor; (1) jenis persekitaran (2) risiko pemangsaan.

Terdapat spesies gajah yang melakukan teknik tukar ganti antara tempoh rehat dan tempoh mencari makanan. Gajah Asia yang tinggal di kawasan yang kaya dengan sumber makanan didapati meluangkan tempoh masa yang pendek untuk mencari makanan berbanding Gajah Afrika. Selain itu, Gajah Asia gemar memilih kawasan tidur yang terlindung daripada pemangsa berbanding Gajah Afrika. Gajah biasanya berehat pada waktu malam, di antara pukul 1 hingga 5 pagi.

Gajah adalah haiwan polyestrous di mana tempoh estrus atau waktu kesuburan berlaku beberapa kali dalam setahun. Gajah betina yang hidup secara liar mencapai kematangan pada usia 10 hingga 12 tahun manakala gajah betina yang dipelihara oleh manusia mencapai kematangan pada usia 3 setengah tahun dan 7 tahun bagi spesies Gajah Asia dan Gajah Afrika.

Tempoh estrus berlaku selama 4 hingga 5 hari. Gajah betina boleh mengawan dengan lebih daripada seekor gajah jantan, namun begitu keadaan ini jarang berlaku kerana kehadiran gajah jantan yang dominan. Apabila berada dalam tempoh estrus, gajah betina akan menunjukkan pelbagai gerakan untuk menarik perhatian gajah jantan untuk mengawan.

Sebagai contoh, gajah betina berjalan meninggalkan kumpulannya sambil mencondongkan kepalanya ke sisi untuk ‘memberitahu’ statusnya kepada gajah jantan. Selain itu, ia mengeluarkan laungan suara yang kuat dan menggerakkan dan mengangkat ekornya ke udara buat seketika. Selain gerakan seksual dan laungan suara, gajah betina juga mengeluarkan feromon melalui air kencing untuk menarik perhatian gajah jantan dan seterusnya merangsang gajah jantan untuk menunjukkan tingkah laku seksual.

African and Asian Elephants Exhibit Distinct Social Behavior Patterns. Retrieved from medium.Comparison between Asian and African Elephants. Retrieved from wildlife tours sri lanka.Diet. Retrieved from seaworld. Garstang, M. (2004). Long-distance, low-frequency elephant communication. Journal of Comparative Physiology A, 190(10), 791-805.Hildebrandt, T. B., Lueders, I., Hermes, R., Goeritz, F., & Saragusty, J. (2011). Reproductive cycle of the elephant. Animal reproduction science, 124(3-4), 176-183.Holdgate, M. R., Meehan, C. L., Hogan, J. N., Miller, L. J., Rushen, J., de Passillé, A. M., … & Shepherdson, D. J. (2016). Recumbence behavior in zoo elephants: determination of patterns and frequency of recumbent rest and associated environmental and social factors. PLoS One, 11(7), e0153301.Jenis gajah. Penerangan, nama dan gambar spesies gajah. Retrieved from ms.highriverlabs. Joshi, R., & Singh, R. (2008). Feeding behaviour of wild Asian elephants (Elephas maximus) in the Rajaji National Park. The Journal of American Science, 4(2), 34-48.Lessing, J. (2007). Elephant feeding behaviour and forage offtake implications in the Addo Elephant National Park. Unpublished Msc. Thesis: South Africa, Nelson Mandela Metropolitan University.Reuter, T., Nummela, S., & Hemilä, S. (1998). Elephant hearing. The Journal of the Acoustical Society of America, 104(2), 1122-1123.West, J. B. (2002). Why doesn’t the elephant have a pleural space?. Physiology, 17(2), 47-50.


Hukum Gas. Jenis, Formula dan Aplikasi

Apakah hukum gas? Artikel ini akan membincangkan beberapa jenis hukum gas, formula berserta aplikasinya dalam kehidupan seharian

Jirim mempunyai tiga keadaan iaitu pepejal, cecair dan gas. Artikel ini akan lebih membincangkan sifat dan hukum gas itu tersendiri. Terdapat tiga ciri-ciri gas yang perlu diketahui iaitu tekanan (P), suhu (T) dan isipadu (V).

Molekul gas sentiasa bergerak secara rawak. Terdapat dua jenis perlanggaran iaitu perlanggaran antara molekul dengan molekul dan perlanggaran antara molekul dengan dinding. Apabila molekul gas berlanggar dengan dinding bekas, suatu daya dikenakan ke atas dinding. Molekul akan melantun semula (perlanggran kenyal). Oleh itu, tekanan gas dihasilkan.

Molekul gas mempunyai laju yang tinggi pada suhu yang tinggi. Apabila suhu bertambah, suatu jumlah tenaga terma yang lebih besar ditukar menjadi tenaga kinetik molekul gas. Ini menyebabkan molekul gas bergerak dengan lebih cepat pada suhu yang tinggi.

Oleh kerana tarikan antara molekul gas sangat lemah dan tidak boleh dipegang dalam bentuk atau isipadu tetap, molekul gas disebarkan ke seluruh bekas. Maka, isipadu gas merujuk kepada isipadu bekas yang mengandungi gas itu.

Hukum gas melibat tiga hukum iaitu Hukum Boyle yang berkaitan dengan tekanan dan isipadu seterusnya Hukum Charles yang melibatkan  isipadu dan suhu dan yang terakhir Hukum Gay-Lussac yang melibatkan tekanan dan suhu.

Hukum Boyle diperkenalkan oleh saintis fizik dan kimia iaitu Robert Boyle. Hokum Boyle menyatakan bahawa untuk suatu jisim gas yang tetap, tekanan gas berkadar songsang dengan isipadu pada suhu tetap. Hukum ini berkaitan antara tekanan dan isipadu pada suhu malar. Lihat situasi dibawah, sebelum omboh ditekan dan semasa omboh ditarik ke atas. Apabila omboh ditarik, kita merasakan semakin berat. Kenapa? Ini kerana tekanan semasa omboh ditarik adalah tinggi manakala isipadunya adalah rendah. Dalam isipadu yang kecil, molekul berlanggar dengan dinding lebih kerap. Oleh itu tekanan akan lebih tinggi.

Jika gas mengembang atau dimampatkan pada tekanan tetap dari keadaan asal P1 dan V1 ke keadaan akhir P2 dan V2, hukum Boyle dituliskan sebagai

Graf P (tekanan) berkadar songsang dengan V (isipadu)

Aplikasi Hukum Boyle dalam Kehidupan Seharian

Semburan Aerosol Jarum SuntikanTangki penyelam

Hukum ini dinamakan sempena Jacques Charles. Hukum ini menghuraikan pengembangan isi padu gas apabila dipanaskan. Hukum Charles menyatakan bahawa untuk suatu jisim gas yang tetap, isipadu gas adalah berkadar langsung dengan suhu. Hukum ini berkaitan hubungan antara suhu dan isipadu pada tekanan malar.

Apabila isi padu atau suhu gas berubah pada tekanan tetap, dimana V1 dan V2 adalah isipadu awal dan isipadu akhir dan T1 dan T2 adalah suhu awal dan suhu akhir.

Pada suhu tinggi, molekul gas bergerak secara rawak pada laju yang tinggi menyebabkan gas berlanggar dengan dinding bekas dengan lebih cepat. Contoh situasi dimana bola pingpong yang kemek, direndam dalam air panas. Apabila haba dipindahkan ke bola pingpong isipadu bola akan bertambah. Suhu mutlak atau Skala Kelvin digunakan dalam pengiraan Hukum Charles.

Aplikasi Hukum Charles dalam Kehidupan Seharian

Belon udara panas menggunakan prinsip Hukum Charles. Udara dalam belon dipanaskan. Suhu meningkat lalu isipadu udara juga meningkat. Belon akan mengembang dan boleh terbang pada ketinggian udara.Mauripan roti akan mengembang pada suhu yang tinggi.

Perhatikan situasi dimana sebuah kereta yang dipandu dengan laju pada siang hari, tekanan dalam tayarnya akan meningkat selepas dipandu. Tayar tersebut mempunyai tekanan yang tinggi dan juga suhu yang tinggi selepas perjalanan yang jauh manakala isipadu tayar tersebut adalah malar. Situasi ini berkaitan dengan hukum gas yang terakhir iaitu Hukum Gay-Lussac. Hukum ini diperkenalkan oleh seorang saintis fizik dan juga kimia iaitu Joseph Louis Gay-Lussac yang membuat pengajian kuantitatif tentang ciri-ciri gas.

Hukum ini menyatakan tekanan berkadar terus dengan suhu mutlak bagi gas yang berjisim tetap pada isi padu malar. Apabila tekanan atau suhu gas berubahpada isi padu tetap, dimana P1 dan P2 adalah tekanan awal dan akhir manakala T1 dan T2 adalah suhu awal dan suhu akhir. Pertambahan suhu gas menyebabkan pertambahan laju molekul gas.

Molekul gas berlanggar dengan dinding dalam bekas lebih kerap dan cepat.  Disebabkan isi padu bekas adalah tetap, maka suatu pertambahan tekanan gas berlaku.

Artikel Berkaitan : Muatan Haba Tentu


10 Khasiat Kacang Gajus Yang Anda Perlu Tahu

Apakah khasiat kacang gajus pada kesihatan? Artikel ini akan membincangkan khasiat kacang gajus, kandungan nutrisi dan juga komponen sihat di dalamnya.

Buah gajus atau nama saintifiknya anacardium occidentale merupakan sejenis buah yang berbentuk seakan-akan loceng dan mempunyai biji di dalamnya. Bijinya pula digelar kacang gajus dan sering digunakan dalam masakan malah sering digoreng dan dipanggang untuk dijadikan snek ringan.

Biji buah gajus mempunyai kulit yang keras bahagian luarnya manakala isi dalamnya mempunyai rasa berlemak. Bahagian luar buah gajus pula mempunyai isi buah gajus yang lembut berbanding bijinya dan turut digunakan dalam masakan.

Namun itu, ramai tidak mengetahui bahawa terdapat pelbagai kebaikan yang ditawarkan oleh buah gajus terhadap kesihatan. Artikel ini akan membincangkan kelebihan dan manfaat yang ditawarkan oleh buah gajus ini.

Kandungan makronutrisi dalam 100g Kacang gajus adalah:

Kalori: 88.6kcalKarbohidrat: 9.5gSerat: 0.8gProtein: 0.6gLemak: 0.2g

Kandugan mikronutrisi dalam 100g Kacang Gajus adalah:

Kalsium: 3mgZat Besi: 0.3mgSodium: 9mgKalium: 83mgFosforus: 15mgVitamin C: 140mg

Terdapat beberapa komponen berkhasiat yang terdapat pada buah gajus. Antaranya adalah asid lemak tidak tepu. Lemak tidak tepu jika dibandingkan dengan lemak tepu mempunyai pelbagai kebaikan terdapat kesihatan seperti dapat menjaga kesihatan jantung dan mencegah keradangan.

Selain itu, buah gajus juga kaya dengan komponen antioksida di mana umum mengetahui bahawa antioksida bertindak sebagai pencegah kerosakan sel lalu dapat mencegah penyakit. Ianya juga kaya dengan polifenol dan karotenoid. Polifenol boleh didapati pada tumbuhan dan ianya juga kaya dengan antioksida yang baik untuk kesihatan. Karotenoid pula adalah sejenis pigmen yang terdapat pada tumbuhan dan memberi warna kepada buah.

Khasiat Kacang Gajus Terhadap Kesihatan

1. Mencegah kerosakan sel

Seperti yang dinyatakan di atas, kandungan polifenol di dalam buah gajus bertindak untuk mencegah kerosakkan sel yang disebabkan oleh radikal bebas. Selain itu, kandungan vitamin c di dalamnya juga mempunyai sifat antioksida yang sama seperti polifenol di mana kedua-dua komponen ini mampu untuk memelihara kesihatan sel tubuh badan kita.

2. Mengurangkan nisbah kolesterol LDL-HDL

Satu kajian percubaan klinikan telah dijalankan ke atas 50 orang pesakit diabetes untuk mengkaji keberkesanan buah gajus di dalam menurunkan paras nisbah kolesterol LDL-HDL. Kajian dijalankan selama 8 minggu dan hasil mendapati bahawa nisbah kolesterol LDL-HDL di dalam peserta yang mengambil buah gajus lebih rendah berbanding paras nisbah kolesterol LDL-HDL peserta yang tidak mengambil buah gajus di dalam diet harian mereka.

3. Mengurangkan paras kolesterol LDL di dalam darah

Satu kajian percubaan klinikal telah dialankan terhadap peserta yang mempunyai risiko dan yang sudah mempunyai paras LDL yang tinggi  untuk mengkaji kesan pengambilan buah gajus ke atas paras LDL di dalam darah. Kajian mendapati bahawa pengambilan buah gajus dalam kalangan peserta dapat mengurangkan paras jumlah kolesterol and paras kolesterol LDL di dalam darah.

Artikel Berkaitan: Punca Kolesterol Tinggi dan Rawatan

4. Mengurangkan paras tekanan darah

Kajian telah dijalankan ke atas wanita india asia yang menghidap diabetes mellitus jenis 2 untuk mengkaji kesan buah gajus ke atas kesihtatan mereka. Kajian mendapati bahawa pengambilan buah gajus sebanyak 30 g sehari selama 12 minggu dapat mengurangkan paras tekanan darah sistolik dan meningkatkan paras HDL (kolesterol baik) di dalam darah mereka.

Artikel Berkaitan: Tanda Tekanan Darah Tinggi dan Rawatan

5. Menurunkan paras insulin

Satu kajian percubaan klinikal telah dijalan ke atas 50 orang pesakit-pesakit diabetes selama lapan minggu. Kajian mendapati bahawa pesakit diabetes yang mengambil buah gajus di dalam diet mereka selama lapan minggu dappat mengurangkan paras nisbah LDL-HDL dan paras serum insulin. Paras insulin yang terlalu tinggi dapat menyebabkan masalah kesihatan seperti penyakit jantung dan obesity.

Artikel Berkaitan: Tanda serangan sakit Jantung dan Rawatan

Selain mengandungi nutrisis lain, buah gajus turut mengandungi serat di mana ianya penting untuk pelbagai tujuan kesihatan. Antaranya adalah dapat mengurangkan paras kolesterol di dalam darah dan melambatkan kenaikkan gula di dalam darah. Di samping itu, serat dpat mencegah sembelit keranya ianya meransang proses peristalsis.

7. Mengandungi vitamin c

Berdasarkan jadual komposisi mikronutrisi di atas, setiap 100 g buah gajus dapat membekalkan sebanyak 140 mg vitamin c di mana jumlah ini sudah dapat memenuhi lebih dari separuh keperluan vitamin c harian kita. Pengambilan vitamin c yang mencukupi dapat mencegah penyakit skurvi, meningkatkan sistem imunisasi badan dan membantu penyerapan zat besi.

Buah gajus mengandungi kandungan vitamin c yang tingi di mana pengambilan vitamin c dapat membantu penyerapan zat besi untuk penghasilan hemoglobin yang membina sel darah merah. Ianya juga mengandungi elemen copper untuk pembentukan sel darah merah.

Buah gajus megandungi satu komoponen yang dikenali sebagai zeaxanthin. Komponen ini apabila diambil akan terus dibawa ke bahagian mata di mana ianya digunakan oleh badan untuk penghasilan pelindungan terhadap mata dari kesan-kesan bahaya sesetengah jenis cahaya.

10. Untuk kesihatan tulang dan sendi

Kandungan copper di dalam buah gajus dapat membantu mencegah kerapuhan tulang dan kehilangan mineral dari tulang. Selain itu, ianya juga penting di dalam pembentukkan kolagen dan tisu penghubung yang mampu untuk menjaga kesihatan sendi.

Konklusinya, terdapat pelbagai kebaikan yang ditawarkan oleh buah gajus terhadap kesihatan. Namun begitu, pengambilannya haruslah secara bersederhana dan mendapatkan nasihat yang sepatutnya dari pakar. Diharapkan artikel khasiat kacang gajus ini dapat memberikan sedikit sebanyak maklumat kepad apara pembaca.

Khasiat Makanan yang lain

Cashews: Nutrition, health benefits, and diet. (2018). Retrieved from Medical News TodayDarvish Damavandi, R., Mousavi, S. N., Shidfar, F., Mohammadi, V., Rajab, A., Hosseini, S., & Heshmati, J. (2019). Effects of Daily Consumption of Cashews on Oxidative Stress and Atherogenic Indices in Patients with Type 2 Diabetes: A Randomized, Controlled-Feeding Trial. International journal of endocrinology and metabolism, 17(1), e70744.Mah, E., Schulz, J. A., Kaden, V. N., Lawless, A. L., Rotor, J., Mantilla, L. B., & Liska, D. J. (2017). Cashew consumption reduces total and LDL cholesterol: a randomized, crossover, controlled-feeding trial. The American journal of clinical nutrition, 105(5), 1070–1078. Mohan, V., Gayathri, R., Jaacks, L. M., Lakshmipriya, N., Anjana, R. M., Spiegelman, D., Jeevan, R. G., Balasubramaniam, K. K., Shobana, S., Jayanthan, M., Gopinath, V., Divya, S., Kavitha, V., Vijayalakshmi, P., Bai R, M. R., Unnikrishnan, R., Sudha, V., Krishnaswamy, K., Salas-Salvadó, J., & Willett, W. C. (2018). Cashew Nut Consumption Increases HDL Cholesterol and Reduces Systolic Blood Pressure in Asian Indians with Type 2 Diabetes: A 12-Week Randomized Controlled Trial. The Journal of nutrition, 148(1), 63–69.


Hubungan Diantara Sains & Pembangunan Teknologi

Pembangunan sesuatu teknologi adalah hasil daripada pemahaman ilmu sains tertentu (mungkin juga gabungan beberapa bidang ilmu sains) dan juga kebolehan untuk mencipta. Sekiranya seseorang itu mempunyai ilmu yang mendalam dalam bidang sains ditambah dengan keupayaan untuk mencipta, maka disitulah akan lahirnya teknologi. Memahami bidang sains tertentu dan keupayaan mencipta merupakan dua kemahiran yang saling memerlukan untuk mencipta sesuatu teknologi.

Selain daripada mempunyai dua kemahiran ini, seseorang itu mestilah mempunyai sifat ingin tahu yang sangat tinggi serta kreatif dalam bidang yang diceburi. Seseorang yang mempunyai salah satu daripada kemahiran ini pun sudah memadai kerana individu itu akan berkecenderungan untuk mencari dan membentuk satu kerjasama dengan pihak yang lain untuk menghasilkan sesuatu teknologi.

Apakah yang dimaksudkan dengan sains? Sains merupakan cabang ilmu yang melibatkan pengejaran dan penerapan ilmu pengetahuan serta pemahaman (mencari kebenaran) tentang dunia dan sosial menerusi kaedah yang sistematik berdasarkan bukti. Teknologi pula membawa maksud alat atau material yang direka atau dicipta untuk memberi kemudahan kepada manusia dalam menjalani kehidupan seharian.

Ini termasuklah pembangunan alatan dan penciptaan produk untuk memudahkan urusan manusia. Seperti juga ilmu sains, teknologi sentiasa berkembang dan bukanlah kekal kerana ia berubah seiring dengan kemajuan pemikiran manusia. Oleh yang demikian, semakin bijak seseorang itu maka semakin canggih dan maju teknologi yang dihasilkan.

Perkembangan teknologi berlaku secara rasional dan bukanlah secara rawak atau spontan, dimana penemuan sesuatu ilmu sains itu akan membawa kepada bukan sahaja penerokaan ilmu sains yang baru tetapi juga penciptaan teknologi baru. Walaupun perkembangan bidang sains dan teknologi berlaku secara rasional atau melalui kaedah sistematik terdapat beberapa penemuan sains yang berlaku secara rawak tanpa melalui kaedah sistematik atau perancangan seperti penemuan antibiotik penisilin oleh Sir Alexander Fleming pada tahun 1928.

Fleming dengan tidak sengaja telah meletakan piring petri yang tidak berpenutup ditepi tingkap sebelum pergi bercuti.  Piring petri ini mengandungi agar dan ditumbuhi oleh bakteria yang hidup. Setelah kembali dari bercuti Fleming mendapati terdapat sejenis kulat tumbuh dalam piring petri ini.

Dia juga mendapati bakteria yang tumbuh dalam piring petri ini telah mati disebabkan oleh rembesan cecair yang dikeluarkan oleh kulat yang tumbuh. Cecair rembesan ini merupakan antibiotik penisilin, dan penemuan yang tidak berlaku melalui perancangan atau kaedah sistematik ini terbukti sangat penting kepada kemajuan bidang perubatan.

Saintis memahami matahari mengeluarkan haba yang boleh ditukar kepada tenaga melalui proses saintifik tertentu. Tenaga pula boleh menghasilkan elektrik yang dapat mengerakan motor atau alatan. Dengan memahami sifat-sifat fizik dan kimia haba daripada sumber matahari ini, seseorang yang mempunyai kebolehan mencipta akan mencetuskan idea untuk menghasilkan teknologi tenaga sel solar.

Penciptaan tandas moden yang menggunakan pam adalah berdasarkan hasil idea Al-Jazari mencipta alat pembasuh tangan yang menggunakan pam.  Selain daripada mempunyai kebolehan dalam mencipta alatan (teknologi) untuk kegunaan manusia, sudah tentulah Al-Jazari juga mempunyai pemahaman yang hebat dalam bidang sains matematik dan juga fizik.

Teknologi mesin fax terawal (1843–1850) yang dihasilkan oleh Scotsman Alexander Bain adalah berasal dari Teknologi Kimia dan Elektrikal. Apakah ilmu sains yang terlibat dalam penciptaan teknologi mesin fax ini? Untuk mencipta teknologi ini Bain memerlukan pemahaman asas dalam bidang kimia, fizik dan elektrikal.

Penciptaan autoklaf (mesin atau alat untuk sterilkan alatan perubatan serta alatan makmal) bermula dari zaman kuno Greek lagi dimana air panas yang mendidih telah digunakan untuk mensterilkan alatan perubatan. Perkembangan pembangunan mesin autoklaf ini selari dengan perkembangan ilmu sains dan ia melibatkan saintis daripada pelbagai jurusan.

Pada tahun 1679, Denis Papin seorang Perancis telah mencipta periuk tekanan stim. Penciptaan periuk tekanan stim ini merupakan asas dalam pembangunan enjin stim. Sudah tentu Papin juga mempunyai pemahaman ilmu sains asas matematik, fizik, mekanikal dan elektrikal yang kuat sehingga tercetusnya idea menghasilkan periuk tekanan stim.

Dekad berikutnya, Louis Pasteur, seorang biologis Perancis telah membuktikan pendidihan dapat membunuh kuman dan mencegah penyakit serta memanjangkan jangkahayat kualiti makanan. Pasteur menemui ilmu sains ini tetapi beliau tahu jika dilakukan pemanasan secara langsung, makanan akan rosak dan mungkin juga terdapat alatan yang rosak. Jadi pada tahun 1879, Pasteur bergabung dengan Charles Chamberland, seorang mikrobiologi Perancis untuk mencipta autoklaf pertama yang menyerupai periuk tekanan.

Pada tahun 1881, Robert Koch seorang doktor perubatan dan mikrobiologi German telah mengkritik kaedah stim bertekanan tinggi Chamberland dan membangunkan teknologi mesin autoklaf alternatif yang lebih baik. Disini kita dapat  lihat, teknologi mesin autoklaf berkembang selari dengan perkembangan ilmu sains dan pemikiran manusia. Apa yang menarik, pencipta-pencipta autoklaf ini bukanlah jurutera tetapi pasti mereka mempunyai asas pemahaman yang bagus dalam bidang sains fizik dan mekanikal.

Teknologi penciptaan CAR T sel (Chimeric antigen receptor T cell) imunoterapi untuk merawat kanser darah memerlukan pemahaman dalam bidang immunologi, kejuruteraan genetik serta kanser biologi. Selain daripada kanser darah, potensi terapi teknologi ini juga sedang dikaji untuk merawat kanser-kanser yang lain. Sejarah pembangunan teknologi CAR T sel ini diterangkan buat pertama kali dalam tahun 1987 oleh seorang saintis Jepun, Yoshikazu Kuwana.

Didalam teknologi ini, sel T telah dijuruterakan untuk mengandungi beberapa bahagian antibodi yang berbeza sebagai reseptor. Reseptor yang terdiri daripada beberapa bahagian antibodi berbeza ini dapat mengenali sel-sel kanser dan kemudiannya memusnahkan sel-sel kanser ini.

Walaupun begitu pembangunan teknologi ini pada awalnya bukanlah mudah. Kaedah pengilangan yang komplek dan efikasi yang terhad menyebabkan penggunaan teknologi ini dalam merawat pesakit kanser darah terhalang.  Terkini, saintis dari Singapura telah memodifikasikan atau menambah baik teknologi ini (CAR-γδ T cell technology) dimana proses pengilangan menjadi mudah dan lebih ramai pesakit dapat menerima terapi ini.

Adakah kemahiran mencipta ini dapat dilatih atau semulajadi? Ini adalah kerana keupayaan untuk mencipta dan memahami sains memerlukan pemikiran kritis, minda yang sentiasa berfikir dan juga ilmu asas. Berdasarkan pengalaman dan pengamatan penulis, keupayaan mencipta dan pemahaman ilmu sains tertentu dapat dipupuk melalui pembelajaran formal yang sistematik.

Walaupun begitu terdapat individu yang ‘genius’ dimana mereka senang untuk mencipta dan memahami sesuatu fenomena tanpa melalui pembelajaran yang formal. Persekitaraan juga memainkan peranan penting, sebagai contoh individu yang dilatih sehingga pada peringkat pengajian tinggi untuk menyelesaikan masalah-masalah kompleks akan lebih berjaya untuk mempunyai kemahiran ini berbanding individu yang berada dalam persekitaran pembelajaran yang hanya untuk mengetahui atau sekadar belajar untuk ilmu.

Keupayaan mencipta teknologi atau menginovasikan teknologi juga boleh berlaku tanpa ilmu saintifik yang mendalam, bergantung kepada jenis teknologi yang ingin dicipta. Sebagai contoh, ada teknologi “litterbox” kucing yang agak mudah dan ada juga yang memerlukan kemahiran serta pemahaman ilmu yang lebih tinggi seperti penciptaan “litterbox FOOTLOOSETM”.

Walau bagaimanapun, persoalan utama ialah bagaimana melatih minda atau akal supaya dapat memahami masalah tertentu dan mencetuskan idea untuk menyelesaikan masalah ini dengan membangunkan sesuatu teknologi atau menambah baik sesuatu teknologi.

Adakah ia semulajadi atau boleh dipupuk? Penulis berpendapat ia boleh dipupuk seawal dari dalam kandungan ibu lagi. Oleh kerana penulis adalah muslim, penulis percaya minda fetus (bayi dalam kandungan) dapat dilatih dengan mendengar zikir serta membaca Al Quran.

Technology Timeline – Explain That StuffHistory of Science and Technology – GaleOur Definition of Science – Science CouncilCART Immunotherapy: Development, Success, and Translation to Malignant Gliomas and Other Solid TumorsExpression of chimeric receptor composed of immunoglobulin-derived V regions and T-cell receptor-derived C regions”. Biochemical and Biophysical Research Communications. 149 (3): 960–968. 1987The Car T cell Story – Health BookDonor Blood Cell Based Platform – CytomedHow Quran Memorisation Helps Train The Brain – The National NewsBenefits of Listening To Quran –  The Science Faith